Avis juridique important

|

31976L0758

Οδηγία 76/758/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών που αφορούν τους φανούς όγκου, τους εμπρόσθιους φανούς θέσεως, τους οπίσθιους φανούς θέσεως και τους φανούς πεδήσεως των οχημάτων με κινητήρα και των ρυμουλκουμένων τους

Επίσημη Εφημερίδα αριθ. L 262 της 27/09/1976 σ. 0054 - 0070 Φινλανδική ειδική έκδοση: Κεφάλαιο 13 τόμος 5 σ. 0083  Ελληνική ειδική έκδοση: Κεφάλαιο 13 τόμος 4 σ. 0025  Σουηδική ειδική έκδοση: Κεφάλαιο 13 τόμος 5 σ. 0083  Ισπανική ειδική έκδοση: Κεφάλαιο 13 τόμος 5 σ. 0093  Πορτογαλική ειδική έκδοση : Κεφάλαιο 13 τόμος 5 σ. 0093

ΟΔΗΓΙΑ ΤΟΥ ΣΥΜΒΟΥΛΙΟΥ της 27ης Ιουλίου 1976 περί προσεγγίσεως των νομοθεσιών των Κρατών μελών που αφορούν τους φανούς όγκου, τους εμπρόσθιους φανούς θέσεως, τους οπίσθιους φανούς θέσεως και τους φανούς πεδήσεως των οχημάτων με κινητήρα και των  ρυμουλκουμένων τουςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι τεχνικές προδιαγραφές των εθνικών νομοθεσιών τις οποίες πρέπει να πληρούν τα οχήματα με κινητήρα αφορούν μεταξύ άλλων τους φανούς όγκου, τους εμπρόσθιους φανούς θέσεως, τους οπίσθιους φανούς θέσεως και τους φανούς πεδήσεως- ότι οι προδιαγραφές αυτές διαφέρουν από το ένα Κράτος μέλος στο άλλο και ως εκ τούτου είναι ανάγκη να υιοθετηθούν οι ίδιες προδιαγραφές από όλα τα Κράτη μέλη είτε συμπληρωματικά είτε σε αντικατάσταση των υφισταμένων ρυθμίσεων προκειμένου ιδίως να  καταστεί δυνατή η εφαρμογή για κάθε τύπο οχήματος της διαδικασίας εγκρίσεως ΕΟΚ που ρυθμίζεται στην οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών όσον αφορά την έγκριση των οχημάτων με  κινητήρα και των ρυμουλκουμένων τους(3)- ότι με την οδηγία 76/756/ΕΟΚ(4) το Συμβούλιο καθόρισε τις κοινές προδιαγραφές που αφορούν την εγκατάσταση των διατάξεων φωτισμού και φωτεινής σηματοδοτήσεως των οχημάτων με κινητήρα και των ρυμουλκουμένων τους- ότι με μία εναρμονισμένη διαδικασία επικυρώσεως για τους εμπρόσθιους φανούς θέσεως, τους οπίσθιους φανούς θέσεως και τους φανούς πεδήσεως, κάθε Κράτος μέλος είναι σε θέση να διαπιστώνει την τήρηση των κοινών προδιαγραφών κατασκευής και δοκιμών και να  ενημερώνει τα άλλα Κράτη μέλη για τη διαπίστωση με αποστολή ενός αντιγράφου του συνταχθέντος δελτίου επικυρώσεως για κάθε τύπο εμπροσθίων φανών θέσεως οπισθίων φανών θέσεως και φανών πεδήσεως και ότι η εναπόθεση ενός σήματος επικυρώσεως ΕΟΚ επί όλων των  διατάξεων των κατασκευασμένων σύμφωνα προς τον επικυρωμένο τύπο καθιστά περιττό τον τεχνικό έλεγχο αυτών των διατάξεων σε άλλα Κράτη μέλη- ότι συνιστάται να λαμβάνονται υπόψη ορισμένες τεχνικές προδιαγραφές που υιοθετήθηκαν από την Οικονομική Επιτροπή του ΟΗΕ για την Ευρώπη στον κανονισμό της αριθ. 7 (ομοιόμορφες προδιαγραφές περί επικυρώσεως των φανών θέσεως, των οπισθίων ερυθρών φανών  και των φανών πεδήσεως των οχημάτων με κινητήρα (εκτός των μοτοποδηλάτων) και των ρυμουλκουμένων τους)(5), ο οποίος προσαρτάται στη συμφωνία της 20ής Μαρτίου 1958 περί θεσπίσεως ομοιομόρφων συνθηκών επικυρώσεως και της αμοιβαίας αναγνωρίσεως της  επικυρώσεως των εξοπλισμών και εξαρτημάτων των οχημάτων με κινητήρα- ότι η προσέγγιση των εθνικών νομοθεσιών περί των οχημάτων με κινητήρα περιλαμβάνει αναγνώριση μεταξύ των Κρατών μελών των διενεργηθέντων ελέγχων από κάθε ένα από αυτά με βάση τις κοινές προδιαγραφές,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Κάθε Κράτος μέλος προβαίνει στην επικύρωση ΕΟΚ κάθε τύπου εμπροσθίων φανών θέσεως, οπισθίων φανών θέσεως και φανών πεδήσεως, εφόσον είναι σύμφωνος με τις προδιαγραφές κατασκευής δοκιμών που προβλέπονται στα παραρτήματα 0, I, II, IV και V.  2. Το Κράτος μέλος που προέβη στην επικύρωση ΕΟΚ λαμβάνει όλα τα αναγκαία μέτρα για να επιβλέψει, όσον αυτό είναι αναγκαίο την πιστότητα της κατασκευής προς τον επικυρωμένο τύπο, εν ανάγκη σε συνεργασία με τις αρμόδιες αρχές των άλλων Κρατών μελών. Η  επίβλεψη αυτή περιορίζεται σε δειγματοληψίες.   Άρθρο 2  Τα Κράτη μέλη χορηγούν στον κατασκευαστή ή στον εντολοδόχο του ένα σήμα επικυρώσεως ΕΟΚ σύμφωνο προς το υπόδειγμα που καθορίσθηκε στο παράρτημα III για κάθε τύπο εμπροσθίων φανών θέσεως, οπισθίων φανών θέσεως και φανών πεδήσεως που επικυρώνουν  δυνάμει του πρώτου άρθρου.  Τα Κράτη μέλη θεσπίζουν όλες τις απαραίτητες διατάξεις για να εμποδίσουν την χρήση σημάτων δυναμένων να προκαλέσουν συγχύσεις μεταξύ των εμπροσθίων φανών θέσεως και των φανών πεδήσεως των οποίων ο τύπος επεκυρώθη δυνάμει του πρώτου άρθρου και των άλλων  διατάξεων.   Άρθρο 3  1. Τα Κράτη μέλη δεν δύνανται να απαγορεύσουν την διάθεση στην αγορά των εμπροσθίων φανών θέσεως, των οπισθίων φανών θέσεως και των φανών πεδήσεως για λόγους που αφορούν την κατασκευή ή τη λειτουργία τους, εφόσον αυτοί φέρουν το σήμα  επικυρώσεως ΕΟΚ.  2. Εν τούτοις, ένα Κράτος μέλος δύναται να απαγορεύσει τη διάθεση στην αγορά εμπροσθίων φανών θέσεως, οπισθίων φανών θέσεως και φανών πεδήσεως που φέρουν το σήμα επικυρώσεως ΕΟΚ οι οποίοι συστηματικά δεν είναι σύμφωνοι με τον επικυρωμένο τύπο.  Το Κράτος αυτό ενημερώνει αμέσως τα άλλα Κράτη μέλη και την Επιτροπή, για τα ληφθέντα μέτρα, εκθέτοντας τους λόγους της αποφάσεώς του.   Άρθρο 4  Οι αρμόδιες αρχές κάθε Κράτους μέλους αποστέλλουν σε αυτές των άλλων Κρατών μελών, εντός προθεσμίας ενός μηνός, αντίγραφο των δελτίων επικυρώσεως, των οποίων το υπόδειγμα εμφαίνεται στο παράρτημα II, που συνετάγησαν για κάθε τύπο εμπροσθίου  φανού θέσεως, οπισθίου φανού θέσεως και φανού πεδήσεως που επικυρώνουν ή αρνούνται να επικυρώσουν.   Άρθρο 5  1. Αν το Κράτος μέλος το οποίο προέβη στην επικύρωση ΕΟΚ διαπιστώνει ότι πολλοί εμπρόθιοι φανοί θέσεως, οπίσθιοι φανοί θέσεως και φανοί πεδήσεως που φέρουν το ίδιο σήμα επικυρώσεως ΕΟΚ δεν είναι σύμφωνοι προς τον επικυρωθέντα τύπο, λαμβάνει τα  μέτρα που είναι αναγκαία για να εξασφαλισθεί η πιστότης της κατασκευής προς τον επικυρωμένο τύπο. Οι αρμόδιες αρχές του Κράτους αυτού ενημερώνουν αυτές των άλλων Κρατών μελών για τα ληφθέντα μέτρα τα οποία δύνανται να επεκταθούν έως την ανάκληση της  επικυρώσεως ΕΟΚ, εφόσον η μη πιστότης είναι συστηματική. Οι αρχές αυτές λαμβάνουν τα ίδια μέτρα αν ενημερωθούν από τις αρμόδιες αρχές ενός άλλου Κράτους μέλους για την ύπαρξη ενός τέτοιου ελαττώματος πιστότητος.  2. Οι αρμόδιες αρχές των Κρατών μελών ενημερώνονται αμοιβαία εντός προθεσμίας ενός μηνός για την ανάκληση χορηγηθείσης επικυρώσεως ΕΟΚ καθώς επίσης και για τους λόγους που δικαιολογούν το μέτρο αυτό.   Άρθρο 6  Κάθε απόφαση επιφέρουσα άρνηση ή ανάκληση επικυρώσεως ή απαγόρευση διαθέσεως στην αγορά ή χρήσεως, ληφθείσα βάσει των διατάξεων που θεσπίσθηκαν σε εκτέλεση της παρούσας οδηγίας, αιτιολογείται επακριβώς. Κοινοποιείται στον ενδιαφερόμενο με την  υπόδειξη των ενδίκων μέσων που προβλέπονται από την ισχύουσα νομοθεσία στα Κράτη μέλη και των προθεσμιών εντός των οποίων δύνανται να ασκηθούν τα ένδικα αυτά μέσα.   Άρθρο 7  Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός οχήματος για λόγους που αφορούν τους φανούς όγκου, εμπρόσθιους φανούς θέσεως, οπίσθιους φανούς θέσεως και φανούς πεδήσεως, εφόσον αυτοί φέρουν το  σήμα επικυρώσεως ΕΟΚ και είναι τοποθετημένοι σύμφωνα προς τις προδιαγραφές που καθορίζονται στην οδηγία 76/756/ΕΟΚ.   Άρθρο 8  Τα Κράτη μέλη δεν δύνανται να αρνηθούν ή να απαγορεύσουν την πώληση, την εγγραφή στα μητρώα, την θέση σε κυκλοφορία ή τη χρήση οχήματος για λόγους που αφορούν τους φανούς όγκου, εμπρόσθιους φανούς θέσεως, οπίσθιους φανούς θέσεως και φανούς  πεδήσεως, εφόσον αυτοί φέρουν το σήμα επικυρώσεως ΕΟΚ και είναι τοποθετημένοι σύμφωνα προς τις προδιαγραφές που καθορίζονται στην οδηγία 76/756/ΕΟΚ.   Άρθρο 9  Ως "όχημα" κατά την έννοια της παρούσας οδηγίας, νοείται κάθε όχημα με κινητήρα που προορίζεται να κυκλοφορεί επί οδού με ή χωρίς αμάξωμα, έχον τουλάχιστον τέσσερις τροχούς και εκ κατασκευής μέγιστη ταχύτητα μεγαλύτερη των 25 km/h καθώς και τα  ρυμουλκούμενά του, εξαιρουμένων των οχημάτων που μετακινούνται επί σιδηροτροχιών, των ελκυστήρων και των γεωργικών μηχανών, καθώς και των μηχανημάτων δημοσίων έργων.   Άρθρο 10  Οι τροποποιήσεις που είναι αναγκαίες για να προσαρμοσθούν στην τεχνική πρόοδο οι προδιαγραφές των παραρτημάτων εκδίδονται σύμφωνα με τη διαδικασία την προβλεπόμενη στο άρθρο 13 της οδηγίας 70/156/ΕΟΚ.   Άρθρο 11  1. Τα Κράτη μέλη εκδίδουν και δημοσιεύουν πριν από την 1η Ιουλίου 1977, τις διατάξεις που είναι αναγκαίες για να συμμορφωθούν προς την παρούσα οδηγία. Ενημερώνουν αμέσως περί αυτών την Επιτροπή. Εφαρμόζουν τις διατάξεις αυτές από την 1η  Οκτωβρίου 1977 το αργότερο.  2. Από της κοινοποιήσεως της παρούσας οδηγίας, τα Κράτη μέλη μεριμνούν για την ενημέρωση της Επιτροπής εγκαίρως ώστε να δυνηθεί να παρουσιάσει τις παρατηρήσεις της, επί παντός σχεδίου νομοθετικών, κανονιστικών ή διοικητικών διατάξεων που σκοπεύουν να  θεσπίσουν στον τομέα που διέπεται από την παρούσα οδηγία.   Άρθρο 12  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 27 Ιουλίου 1976.  Για το Συμβούλιο Ο Πρόεδρος M. van der STOEL Κατάλογος των παραρτημάτων Παράρτημα 0 - Ορισμοί, εξειδικεύσεις γενικού χαρακτήρα, ένταση του εκπεμπομένου φωτός, όροι των δοκιμών, χρώμα του εκπεμπομένου φωτός, πιστότητα παραγωγής(6)(), παρατήρηση επί του χρώματος Παράρτημα I   Εμπρόσθιοι φανοί θέσεως, οπίσθιοι φανοί θέσεως και φανοί πεδήσεως: ελάχιστες γωνίες απαιτούμενες για τη φωτεινή κατανομή στο χώρο(6)() Παράρτημα II - Υπόδειγμα δελτίου επικυρώσεως ΕΟΚ Παράρτημα III - Όροι επικυρώσεως ΕΟΚ και σήμανση - Συμπληρωματικό παράρτημα: παραδείγματα σημάτων επικυρώσεως ΕΟΚ Παράρτημα IV - Φωτομετρικές μετρήσεις(6)() Παράρτημα V - Χρώματα του εκπεμπομένου φωτός: τριχρωματικές συντεταγμένες(6)()  (1) ΕΕ αριθ. Α 76 της 7. 4. 1975, σ. 37.  (2) ΕΕ αριθ. Α 255 της 7. 11. 1975, σ. 3.  (3) ΕΕ αριθ. Ν 42 της 23. 2. 1970, σ. 1.  (4) ΕΕ αριθ. Ν 262 της 27. 9. 1976, σ. 1.  (5) Έγγραφο της Οικονομικής Επιτροπής για την Ευρώπη E/ECE/324 Add 6 της 22. 5. 1967 + Corr. 1 της 9. 2. 1971.  (6)() Οι τεχνικές απαιτήσεις του παραρτήματος αυτού είναι ανάλογες αυτών του κανονισμού αριθ. 7 της Οικονομικής Επιτροπής για την Ευρώπη. Ειδικότερα, οι υποδιαιρέσεις σε σημεία είναι οι αυτές. Γι' αυτό, αν ένα σημείο του κανονισμού αριθ. 7 δεν έχει  αντίστοιχο στην παρούσα οδηγία, ο αριθμός του υποδεικνύεται εντός παρενθέσεως για υπενθύμιση.      ΠΑΡΑΡΤΗΜΑ 0   ΟΡΙΣΜΟΙ, ΕΞΕΙΔΙΚΕΥΣΕΙΣ ΓΕΝΙΚΟΥ ΧΑΡΑΚΤΗΡΑ, ΕΝΤΑΣΗ ΤΟΥ ΕΚΠΕΜΠΟΜΕΝΟΥ ΦΩΤΟΣ, ΟΡΟΙ ΤΩΝ ΔΟΚΙΜΩΝ, ΧΡΩΜΑ ΤΟΥ ΕΚΠΕΜΠΟΜΕΝΟΥ ΦΩΤΟΣ, ΠΙΣΤΟΤΗΣ ΠΑΡΑΓΩΓΗΣ, ΠΑΡΑΤΗΡΗΣΗ ΕΠΙ ΤΟΥ ΧΡΩΜΑΤΟΣ  1. ΟΡΙΣΜΟΙ 1.0. Φανός όγκου Ως "φανός όγκου", νοείται ο φανός ο τοποθετημένος πλησίον του ακρότατου σημείου του πλάτους και όσο το δυνατό πλησίον του υψηλότερου σημείου του οχήματος και που προορίζεται να δεικνύει σαφώς το πλάτος του απ' άκρο σε άκρο. Το σήμα αυτό προορίζεται να  συμπληρώνει, για ορισμένα οχήματα με κινητήρα και ορισμένα ρυμουλκούμενα, τους φανούς θέσεως του οχήματος ώστε να προκαλείται ιδιαιτέρως η προσοχή επί του όγκου του.  1.1. Εμπρόσθιος φανός θέσεως Ως "εμπρόσθιος φανός θέσεως", νοείται ο φανός που χρησιμεύει να δεικνύει την παρουσία και το πλάτος του οχήματος από εμπρός.  1.2. Οπίσθιος φανός θέσεως Ως "οπίσθιος φανός θέσεως", νοείται ο φανός που χρησιμεύει να δεικνύει την παρουσία και το πλάτος του οχήματος από οπίσω.  1.3. Φανός πεδήσεως Ως "φανός πεδήσεως", νοείται ο φανός που χρησιμεύει να δεικνύει στους άλλους χρησιμοποιούντες την οδό ότι ευρίσκονται όπισθεν οχήματος του οποίου ο οδηγός δρα επί του κυρίως συστήματος πεδήσεως.  1.4. Διάταξη Ως "διάταξη", νοείται η συσκευή φωτισμού ή σηματοδοτήσεως που περιλαμβάνει την φωτεινή πηγή (και κατά περίπτωση ένα οπτικό σύστημα), την ύαλο και το κέλυφος. Μία διάταξη δύναται να περιλαμβάνει ένα ή περισσότερους φανούς. Αν περιλαμβάνει περισσότερους,  αυτοί δύνανται να είναι ομαδοποιημένοι, συνδυασμένοι ή αμοιβαίως ενσωματωμένοι.  1.4.1. Ομαδοποιημένοι φανοί Ως "ομαδοποιημένοι φανοί", νοούνται οι φανοί που έχουν υάλους και φωτεινές πηγές διακεκριμένες, αλλά ένα και το αυτό κέλυφος.  1.4.2. Συνδυασμένοι φανοί Ως "συνδυασμένοι φανοί", νοούνται οι φανοί που έχουν διακεκριμένες υάλους αλλά την αυτή φωτεινή πηγή και το αυτό κέλυφος.  1.4.3. Φανοί αμοιβαίως ενσωματωμένοι Ως φανοί "αμοιβαίως ενσωματωμένοι", νοούνται οι φανοί που έχουν διακεκριμένες φωτεινές πηγές (ή μία μοναδική φωτεινή πηγή που λειτουργεί υπό διαφορετικές συνθήκες), υάλους ολικώς ή μερικώς κοινές και το αυτό κέλυφος.  1.5. Μοναδικός φανός Ως "μοναδικός φανός", νοείται κάθε σύνολο δύο ή και περισσοτέρων φανών, ομοίων ή μη, που έχουν όμως την αυτή λειτουργία και εμπέμπουν φως του αυτού χρώματος, αποτελείται δε από συσκευές των οποίων οι φανοί έχουν φωτίζουσες περιοχές που στο αυτό εγκάρσιο  επίπεδο καταλαμβάνουν τουλάχιστον το 60% της επιφανείας του μικροτέρου ορθογωνίου παραλληλογράμμου που περιγράφεται στις περιοχές αυτές, με την επιφύλαξη ότι ένα τέτοιο σύστημα θα έχει επικυρωθεί ως μοναδικός φανός εφόσον απαιτείται η επικύρωση αυτή.  1.6. Δύο ή ζυγός αριθμός φανών Ως "δύο" ή "ζυγός αριθμός φανών", νοείται μία και μόνη φωτίζουσα περιοχή των φανών που έχει το σχήμα ζώνης, όταν αυτή είναι τοποθετημένη συμμετρικά ως προς το διάμηκες επίπεδο στο μέσο του οχήματος και η οποία εκτείνεται τουλάχιστον μέχρι 400  χιλιοστόμετρα από το άκρο του πλάτους απ' άκρο σε άκρο του οχήματος από κάθε πλευρά αυτού και που έχει ένα ελάχιστο μήκος 800 χιλιοστομέτρων. Ο φωτισμός της περιοχής αυτής πρέπει να εξασφαλίζεται από δύο τουλάχιστον φωτεινές πηγές τοποθετημένες όσον το  δυνατόν πλησιέστερα στα άκρα αυτών. Η φωτίζουσα περιοχή του φανού δύναται να αποτελείται από ένα σύνολο στοιχείων παρατιθεμένων έτσι ώστε οι φωτίζουσες περιοχές των στοιχειωδών φανών στο αυτό εγκάρσιο επίπεδο να καταλαμβάνουν τουλάχιστον το 60% της  επιφανείας του μικροτέρου ορθογωνίου παραλληλογράμμου που είναι περιγεγραμμένο σε αυτές.  (2.) (3.) (4.) 5. ΕΞΕΙΔΙΚΕΥΣΕΙΣ ΓΕΝΙΚΟΥ ΧΑΡΑΚΤΗΡΑ 5.1. Κάθε δείγμα πρέπει να πληρεί τις εξειδικεύσεις που αναφέρονται στα σημεία 6 και 8.  5.2. Οι διατάξεις πρέπει να έχουν σχεδιασθεί και κατασκευασθεί κατά τέτοιο τρόπο, ώστε υπό κανονικές συνθήκες χρήσεως και παρ' όλες τις δονήσεις, στις οποίες δύνανται να υποβληθούν, η καλή λειτουργία να παραμένει εξασφαλισμένη και να διατηρούν τα  επιβαλλόμενα από την παρούσα οδηγία χαρακτηριστικά.  5.3. Οι φανοί που έχουν επικυρωθεί ως εμπρόσθιοι φανοί θέσεως θεωρούνται επίσης ως φανοί όγκου.  5.4. Οι φανοί που έχουν επικυρωθεί ως οπίσθιοι φανοί θέσεως θεωρούνται επίσης ως φανοί όγκου.  5.5. Ως φανοί όγκου δύνανται εξίσου να χρησιμοποιηθούν τα σύνολα των εμπροσθίων φανών θέσεως και των οπισθίων φανών θέσεως που περιέχονται εντός του αυτού κελύφους.  6. ΕΝΤΑΣΗ ΤΟΥ ΕΚΠΕΜΠΟΜΕΝΟΥ ΦΩΤΟΣ 6.1. Στον άξονα αναφοράς, η ένταση του εκπεμπομένου από καθένα από τα δύο δείγματα φωτός πρέπει να είναι τουλάχιστον ίση προς το ελάχιστο και το πολύ ίση προς το μέγιστο που ορίζονται κατωτέρω:   "" ID="1">6.1.1. Εμπρόσθιοι φανοί θέσεως> ID="2">4> ID="3">60"> ID="1">6.1.2. Οπίσθιοι φανοί θέσεως> ID="2">2> ID="3">12"> ID="1">6.1.3. Φανοί πεδήσεως> ID="2">40> ID="3">100"> 6.2. Εκτός του άξονα αναφοράς, στο εσωτερικό των γωνιωδών πεδίων που προσδιορίζονται στα σχήματα του παραρτήματος I, η ένταση του εκπεμπομένου φωτός από κάθε ένα από τα δύο δείγματα:  6.2.1. Πρέπει, σε κάθε κατεύθυνση, αντιστοιχούσα στα σημεία του πίνακα φωτεινής κατανομής που αποτελεί αντικείμενο του παραρτήματος IV να είναι τουλάχιστον ίση προς το γινόμενο που αναφέρεται στο σημείο 6.1 ελαχίστου επί το επί τοις εκατό ποσοστό που  αναφέρει ο πίνακας αυτός για την κατεύθυνση αυτή- 6.2.2. δεν πρέπει να υπερβαίνει προς καμία διεύθυνση του χώρου απ' όπου ο φανός είναι δυνατό να παρατηρηθεί το μέγιστο που αναφέρεται στο σημείο 6.1- 6.2.3. εξ άλλου, είναι αποδεκτή μία φωτεινή ένταση 60 cd κάτωθεν επιπέδου που σχηματίζει γωνία 5o προς τα κάτω με το οριζόντιο επίπεδο για τους ενσωματωμένους αμοιβαίως οπίσθιους φανούς θέσεως με τους φανούς πεδήσεως (βλ. σημείο 6.1.2.)- 6.2.4. εξ άλλου,  6.2.4.1. σε όλη την έκταση των οριζομένων πεδίων στο παράρτημα I η ένταση του εκπεμπομένου φωτός πρέπει να είναι τουλάχιστον ίση προς 0,05 cd για τους εμπροσθίους και οπίσθιους φανούς θέσεως και προς 0,3 cd για τους φανούς πεδήσεως- 6.2.4.2. όταν ένας οπίσθιος φανός θέσεως είναι αμοιβαίως ενσωματωμένος με ένα φανό πεδήσεως, ο λόγος των πραγματικώς μετρουμένων φωτεινών εντάσεων των δύο φανών που είναι ταυτοχρόνως αναμμένοι προς την ένταση του οπισθίου φανού θέσεως μόνου αναμμένου  πρέπει να είναι τουλάχιστον 5: 1 εντός του πεδίου που ορίζεται από τις οριζόντιες ευθείες, οι οποίες διέρχονται εκ του + 5o και   5o v και τις κατακόρυφες ευθείες που διέρχονται εκ του + 5o και   10o H του πίνακα φωτεινής κατανομής- 6.2.4.3. πρέπει να τηρούνται οι προδιαγραφές του σημείου 2.2 του παραρτήματος IV για τις τοπικές διακυμάνσεις της εντάσεως.  6.3. Οι εντάσεις μετρούνται με λαμπτήρα (ες) αναμμένο (ους) συνεχώς. Το έγχρωμο φως χρησιμοποιείται όταν πρόκειται για διατάξεις που εκπέμπουν φως κίτρινο "selectif" ή ερυθρό.  6.4. Το παράρτημα IV, στο οποίο αναφέρεται το σημείο 6.2.1. παρέχει διευκρινήσεις επί των χρησιμοποιουμένων μεθόδων μετρήσεως.  7. ΟΡΟΙ ΤΩΝ ΔΟΚΙΜΩΝ Όλες οι μετρήσεις πραγματοποιούνται με λαμπτήρες άχρωμους χρησιμοποιουμένους ως πρότυπο μετρήσεως οι οποίοι ανήκουν στους τύπους λαμπτήρων που προβλέπονται για τη διάταξη και ρυθμισμένους έτσι ώστε να εκπέμπουν την κανονική φωτεινή ροή που  προδιαγράφεται γι' αυτούς τους τύπους λαμπτήρων.  8. ΧΡΩΜΑ ΤΟΥ ΕΚΠΕΜΠΟΜΕΝΟΥ ΦΩΤΟΣ Το χρώμα του εκπεμπομένου φωτός, μετρούμενο διά της χρησιμοποιήσεως μιας φωτεινής πηγής εχούσης θερμοκρασία χρώματος 2854 Κ που αντιστοιχεί στο φωτεινό σήμα Α της Διεθνούς Επιτροπής Φωτισμού (ΔΕΦ) πρέπει να ευρίσκεται στο εσωτερικό των ορίων των  συντεταγμένων που έχουν προδιαγραφεί για το χρώμα αυτό το παράρτημα V.  9. ΠΙΣΤΟΤΗΣ ΠΑΡΑΓΩΓΗΣ Κάθε διάταξη που φέρει ένα σήμα επικυρώσεως ΕΟΚ πρέπει να είναι σύμφωνη προς τον επικυρωμένο τύπο και να πληρεί τους φωτομετρικούς όρους που υποδεικνύονται στα σημεία 6 και 8. Πάντως, για μία τυχούσα δειγματοληπτικώς ληφθείσα διάταξη από μία παραγωγή  σειράς, οι απαιτήσεις που αφορούν στο ελάχιστο της εντάσεως του εκπεμπομένου φωτός (μετρουμένης με ένα λαμπτήρα χρησιμοποιούμενο ως πρότυπο μετρήσεως περί του οποίου γίνεται μνεία στο σημείο 7) δύνανται να περιορισθούν, σε κάθε μία των κατευθύνσεων, στο  80% των ελαχίστων τιμών που προδιαγράφονται στα σημεία 6.1 και 6.2.  (10.) 11. ΠΑΡΑΤΗΡΗΣΗ ΕΠΙ ΤΟΥ ΧΡΩΜΑΤΟΣ Η επικύρωση ΕΟΚ χορηγείται αν το χρώμα του υπό των διατάξεων εκπεμπομένου φωτός ανταποκρίνεται στις προδιαγραφές που αναφέρονται στο σημείο 3.13 του παραρτήματος I της οδηγίας 76/756/ΕΟΚ.  (12.)      ΠΑΡΑΡΤΗΜΑ I   ΕΜΠΡΟΣΘΙΟΙ ΦΑΝΟΙ ΘΕΣΕΩΣ, ΟΠΙΣΘΙΟΙ ΦΑΝΟΙ ΘΕΣΕΩΣ ΚΑΙ ΦΑΝΟΙ ΠΕΔΗΣΕΩΣ ΕΛΑΧΙΣΤΕΣ ΑΠΑΙΤΟΥΜΕΝΕΣ ΓΩΝΙΕΣ ΓΙΑ ΤΗ ΦΩΤΕΙΝΗ ΚΑΤΑΝΟΜΗ ΣΤΟ ΧΩΡΟ (1)() Σε όλες τις περιπτώσεις, οι ελάχιστες κατακόρυφες γωνίες φωτεινής κατανομής στο χώρο είναι 15o άνω και 15o κάτω της  οριζόντιας.       (1)() Οι εμφανιζόμενες σ' αυτά τα σχήματα γωνίες αντιστοιχούν σε διατάξεις προοριζόμενες να τοποθετούνται επί της δεξιάς πλευράς του οχήματος.      ΠΑΡΑΡΤΗΜΑ II   ΥΠΟΔΕΙΓΜΑ ΔΕΛΤΙΟΥ ΕΠΙΚΥΡΩΣΕΩΣ ΕΟΚ (μέγιστο σχήμα εντύπου: A4 (210 x 297 mm)        ΠΑΡΑΡΤΗΜΑ III   ΟΡΟΙ ΕΠΙΚΥΡΩΣΕΩΣ ΕΟΚ ΚΑΙ ΣΗΜΑΝΣΗ  1. ΑΙΤΗΣΗ ΕΠΙΚΥΡΩΣΕΩΣ ΕΟΚ 1.1. Η αίτηση επικυρώσεως ΕΟΚ παρουσιάζεται από τον κάτοχο του σήματος κατασκευής ή εμπορίας ή από τον εντολοδόχο του.  1.2. Στην περίπτωση ενός εμπροσθίου φανού θέσεως, η αίτηση επικυρώσεως ΕΟΚ πρέπει να καθορίζει αν προορίζεται να εκπέμπει λευκό φως ή κίτρινο "selectif".  1.3. Για κάθε τύπο εμπροσθίου φανού θέσεως, οπισθίου φανού θέσεως και φανού πεδήσεως η αίτηση συνοδεύεται:  1.3.1. από μία σύντομη τεχνική περιγραφή καθορίζουσα κυρίως τον ή τους τύπους του (των) προβλεπομένων (ων) λαμπτήρα (ων)- 1.3.2. από σχέδια, σε τρία αντίτυπα, επαρκώς λεπτομερή ώστε να επιτρέπεται η εξακρίβωση του τύπου διατάξεως και δεικνύοντα τις γεωμετρικές συνθήκες της τοποθετήσεως επί του οχήματος όπως και τον άξονα παρατηρήσεως ο οποίος πρέπει να θεωρηθεί στις  δοκιμές ως άξονας αναφοράς (οριζόντιος γωνία H = 0o, κατακόρυφος γωνία V = 0o) και το σημείο το οποίο πρέπει να θεωρηθεί στις δοκιμές ως κέντρο αναφοράς.  1.3.3. από δύο δείγματα- αν τα συστήματα δεν δύνανται να τοποθετηθούν στο δεξιό ή το αριστερό τμήμα του οχήματος, τα δύο παρουσιαζόμενα δείγματα δύνανται να είναι όμοια και να αρμόζουν μόνο είτε στο δεξιό τμήμα, είτε στο αριστερό τμήμα του οχήματος.  2. ΕΓΓΡΑΦΕΣ 2.1. Οι υποβαλλόμενες προς επικύρωση ΕΟΚ διατάξεις πρέπει:  2.1.1. να φέρουν το σήμα κατασκευής ή εμπορίας του αιτούντος. Το σήμα αυτό πρέπει να είναι ευανάγνωστο και ανεξίτηλο- 2.1.2. να φέρουν την ένδειξη ευανάγνωστη ανεξίτηλη του (ή των) τύπου (ων) του (των) προβλεπομένου (νων) λαμπτήρα (ων)- 2.1.3. να περιλαμβάνουν ένα χώρο ικανού μεγέθους για το σήμα επικυρώσεως ΕΟΚ και τα πρόσθετα σύμβολα που προβλέπονται στο σημείο 4.3. ο χώρος αυτός υποδεικνύεται στα σχέδια που αναφέρονται στο σημείο 1.3.2.  3. ΕΠΙΚΥΡΩΣΗ ΕΟΚ 3.1. Όταν όλα τα δείγματα που υποβλήθηκαν σύμφωνα με το σημείο 1 πληρούν τις διατάξεις των 5, 6, 7 και 8 του παραρτήματος 0, χορηγείται η επικύρωση ΕΟΚ και δίνεται ένας αριθμός επικυρώσεως.  3.2. Αυτός ο αριθμός δεν δίνεται πλέον σε άλλο τύπο εμπροσθίου φανού θέσεως, οπισθίου φανού θέσεως ή φανού πεδήσεως εκτός της περιπτώσεως επεκτάσεως της επικυρώσεως ΕΟΚ σε έναν άλλο τύπο διατάξεως μη διαφέροντος παρά μόνο κατά το χρώμα του εκπεμπομένου  φωτός.  3.3. Εφόσον η επικύρωση ΕΟΚ ζητείται για ένα τύπο διατάξεως φωτισμού και φωτεινής σηματοδοτήσεως που περιλαμβάνει έναν εμπρόσθιο φανό θέσεως, ένα οπίσθιο φανό θέσεως ή ένα φανό πεδήσεως και άλλους φανούς, ένα ενιαίο σήμα επικυρώσεως ΕΟΚ δύναται να  παραχωρηθεί υπό τον όρο ότι ο φανός ανταποκρίνεται στις προδιαγραφές της παρούσας οδηγίας και καθένας από τους άλλους φανούς, που αποτελεί τμήμα του τύπου διατάξεως φωτισμού και φωτεινής σηματοδοτήσεως για τον οποίο ζητείται η επικύρωση ΕΟΚ,  ανταποκρίνεται στην ειδική οδηγία που εφαρμόζεται επ' αυτού.  4. ΣΗΜΑΝΣΗ 4.1. Κάθε εμπρόσθιος φανός θέσεως, οπίσθιος φανός θέσεως ή φανός πεδήσεως σύμφωνος με έναν επικυρωμένο τύπο σε εφαρμογή της παρούσας οδηγίας οφείλει να φέρει ένα σήμα επικυρώσεως ΕΟΚ.  4.2. Αυτό το σήμα αποτελείται από ένα ορθογώνιο στο εσωτερικό του οποίου είναι τοποθετημένο το γράμμα "e", ακολουθούμενο από έναν αριθμό ή σύνολο γραμμάτων, διακριτικού του Κράτους μέλους που έχει χορηγήσει την επικύρωση:  1. για τη Γερμανία 2. για τη Γαλλία 3. για την Ιταλία 4. για τις Κάτω Χώρες 6. για το Βέλγιο 11. για το Ηνωμένο Βασίλειο 13. για το Λουξεμβούργο DK για τη Δανία IRL για την Ιρλανδία και από έναν αριθμό επικυρώσεως ΕΟΚ που αντιστοιχεί στον αριθμό του δελτίου επικυρώσεως ΕΟΚ του συνταχθέντος για τον τύπο του φανού.  4.3. Το σήμα επικυρώσεως ΕΟΚ συμπληρώνεται από το ή τα ακόλουθα πρόσθετα σύμβολα:  4.3.1. το γράμμα "A" στις διατάξεις που πληρούν τις προδιαγραφές της παρούσας οδηγίας για τους εμπρόσθιους φανούς θέσεως- 4.3.2. το γράμμα "R" στις διατάξεις που πληρούν τις προδιαγραφές της παρούσας οδηγίας για τους φανούς θέσεως- 4.3.3. το γράμμα "S" στις διατάξεις που πληρούν τις προδιαγραφές της παρούσας οδηγίας για τους φανούς πεδήσεως- 4.3.4. τα γράμματα "R" και "S" χωριζόμενα με μία οριζόντια παύλα στις διατάξεις που περιέχουν ταυτόχρονα έναν οπίσθιο φανό θέσεως και ένα φανό πεδήσεως που πληρούν τις προδιαγραφές της παρούσας οδηγίας για τους φανούς αυτούς- 4.3.5. ένα βέλος του οποίου η αιχμή κατευθύνεται προς την πλευρά όπου οι επιβαλλόμενες φωτομετρικές εξειδικεύσεις πληρούνται μέχρι της γωνίας των 80o H, στις διατάξεις των εμπροσθίων φανών θέσεως ή των οπισθίων φανών θέσεως των οποίων οι γωνίες  γεωμετρικής ορατότητας είναι ασύμμετρες σε σχέση προς τον άξονα αναφοράς στην οριζόντια διεύθυνση.  4.4. Ο αριθμός επικυρώσεως ΕΟΚ πρέπει να τοποθετείται πλησίον του ορθογωνίου του περιγεγραμμένου περί το γράμμα "e" σε τυχούσα θέση σε σχέση με αυτό.  4.5. Το σήμα επικυρώσεως ΕΟΚ και τα πρόσθετα σύμβολα πρέπει να τοποθετούνται επί της υάλου ή επί μιας των υάλων κατά τέτοιο τρόπο ώστε να είναι ανεξίτηλα και ευανάγνωστα ακόμη και όταν οι φανοί έχουν τοποθετηθεί επί του οχήματος.  4.6. Παραδείγματα σημάτων επικυρώσεως ΕΟΚ συμπληρωμένων με τα πρόσθετα σύμβολα δίνονται στο συμπληρωματικό παράρτημα.  4.7. Στην περίπτωση της χορηγήσεως ενιαίου αριθμού επικυρώσεως ΕΟΚ, που προβλέπεται στο σημείο 3.3 για έναν τύπο διατάξεως φωτισμού και φωτεινής σηματοδοτήσεως που περιλαμβάνει έναν εμπρόσθιο φανό θέσεως, έναν οπίσθιο φανό θέσεως ή ένα φανό πεδήσεως και  άλλους φανούς, δύναται να τοποθετηθεί ένα και μόνον σήμα επικυρώσεως ΕΟΚ που περιλαμβάνει:  - ένα ορθογώνιο στο εσωτερικό του οποίου τοποθετείται το γράμμα "e" ακολουθούμενο από έναν αριθμό ή ομάδα γραμμάτων διακριτικών του Κράτους μέλους του έχοντος χορηγήσει την επικύρωση,  - έναν αριθμό επικυρώσεως ΕΟΚ,  - τα πρόσθετα σύμβολα που προβλέπονται στις διάφορες οδηγίες βάσει των οποίων εχορηγήθη η επικύρωση ΕΟΚ.  4.8. Οι διαστάσεις των διαφόρων στοιχείων του σήματος αυτού δεν πρέπει να είναι μικρότερες από τις μεγαλύτερες ελάχιστες διαστάσεις που προδιαγράφονται για τις μεμονωμένες σημάνσεις από τις οδηγίες βάσει των οποίων εχορηγήθη η επικύρωση ΕΟΚ.   Συμπληρωματικό Παράρτημα  ΥΠΟΔΕΙΓΜΑΤΑ ΣΗΜΑΤΩΝ ΕΠΙΚΥΡΩΣΕΩΣ ΕΟΚ  Η διάταξη που φέρει το ανωτέρω σήμα επικυρώσεως ΕΟΚ είναι διάταξη εμπροσθίου φανού θέσεως για την οποία η επικύρωση ΕΟΚ εχορηγήθη στο Ηνωμένο Βασίλειο (e 11) υπό τον αριθμό 1471. Το βέλος δεικνύει την πλευρά για την οποία οι επιβαλλόμενες φωτομετρικές  εξειδικεύσεις πληρούνται μέχρι της γωνίας των 80o H.   Η διάταξη που φέρει το ανωτέρω σήμα επικυρώσεως ΕΟΚ είναι οπίσθιος φανός θέσεως για τον οποίο η επικύρωση ΕΟΚ εχορηγήθη στο Ηνωμένο Βασίλειο (e 11) υπό τον αριθμό 1471. Η απουσία βέλους δεικνύει ότι προς τα δεξιά και προς τα αριστερά οι επιβαλλόμενες  φωτομετρικές εξειδικεύσεις πληρούνται μέχρι της γωνίας των 80o H.   Η διάταξη που φέρει το ανωτέρω σήμα επικυρώσεως ΕΟΚ είναι διάταξη φανού πεδήσεως για την οποία η επικύρωση ΕΟΚ εχορηγήθη στο Ηνωμένο Βασίλειο (e 11) υπό τον αριθμό 1471.   Η διάταξη που φέρει το ανωτέρω σήμα επικυρώσεως ΕΟΚ είναι διάταξη που περιλαμβάνει ταυτοχρόνως ένα οπίσθιο φανό θέσεως και ένα φανό πεδήσεως για την οποία η επικύρωση ΕΟΚ εχορηγήθη στο Ηνωμένο Βασίλειο (e 11) υπό τον αριθμό 1471. Το βέλος δεικνύει την  πλευρά για την οποία οι επιβαλλόμενες φωτομετρικές εξειδικεύσεις πληρούνται μέχρι της γωνίας των 80o H.       ΠΑΡΑΡΤΗΜΑ IV   ΦΩΤΟΜΕΤΡΙΚΕΣ ΜΕΤΡΗΣΕΙΣ  1. ΜΕΘΟΔΟΙ ΜΕΤΡΗΣΕΩΣ 1.1. Κατά τη διάρκεια των φωτομετρικών μετρήσεων, μία κατάλληλη κάλυψη πρέπει να εμποδίζει τις παράσιτες ανακλάσεις.  1.2. Σε περίπτωση αμφισβητήσεως για τα αποτελέσματα των μετρήσεων, αυτές παραγματοποιούνται ως ακολούθως:  1.2.1. η απόσταση μετρήσεως πρέπει να είναι τέτοια ώστε να δύναται να εφαρμοσθεί ο νόμος του αντιστρόφου του τετραγώνου της αποστάσεως- 1.2.2. το σύνολο συσκευών μετρήσεως πρέπει να είναι τέτοιο ώστε το γωνιακό άνοιγμα του δέκτου να περιέχεται, θεωρούμενο από το κέντρο αναφοράς του φανού, μεταξύ 10 και 1o- 1.2.3. η απαιτούμενη ένταση για μία καθορισμένη διεύθυνση παρατηρήσεως θεωρείται ότι πληρούται εφόσον επιτυγχάνεται εντός μιας διευθύσεως και δεν αποκλίνει πλέον των 15 της διευθύνσεως παρατηρήσεως.  2. ΠΙΝΑΚΑΣ ΦΩΤΕΙΝΗΣ ΚΑΤΑΝΟΜΗΣ ΣΤΟ ΧΩΡΟ  2.1. Η διεύθυνση H=0o και V=0o αντιστοιχεί στον άξονα αναφοράς (επί του οχήματος είναι οριζόντιος, παράλληλος προς το διάμηκες στο μέσο του οχήματος επίπεδο και προσανατολισμένος εντός της επιβεβλημένης φοράς ορατότητας). Διέρχεται εκ του κέντρου  αναφοράς. Οι αναφερόμενες στον πίνακα τιμές δίνουν, για τις διάφορες διευθύνσεις μετρήσεως, τις ελάχιστες εντάσεις επί τοις % του απαιτουμένου ελαχίστου για κάθε φανό εντός του άξονα (εντός της διευθύνσεως H=0o και V=0o).  2.2. Εφόσον στην οπτική εξέταση ένας φανός φαίνεται να παρουσιάζει σοβαρές τοπικές διακυμάνσεις της εντάσεως, επαληθεύεται ότι καμία μετρουμένη ένταση μεταξύ δύο εκ των διευθύνσεων μετρήσεως που αναφέρονται στο σημείο 2.1. δεν είναι:  2.2.1. Για μία ελάχιστη εξειδίκευση, μικρότερη των 50% της πλέον ασθενούς ελαχίστης εντάσεως μεταξύ των δύο προδιαγραφών για αυτές τις διευθύνσεις μετρήσεως- 2.2.2 για μία μέγιστη εξειδίκευση, μεγαλύτερη της πλέον ασθενούς μεγίστης εντάσεως μεταξύ των δύο προδιαγραφών γι' αυτές τις διευθύνσεις μετρήσεως, αυξηθείσα κατά ένα κλάσμα της διαφοράς μεταξύ των προδιαγραφεισών εντάσεων γι' αυτές τις διευθύνσεις  μετρήσεως. Το κλάσμα αυτό είναι γραμμική συνάρτηση της διαφοράς.       ΠΑΡΑΡΤΗΜΑ V    ΧΡΩΜΑΤΑ ΤΟΥ ΕΚΠΕΜΠΟΜΕΝΟΥ ΦΩΤΟΣ ΤΡΙΧΩΜΑΤΙΚΕΣ ΣΥΝΤΕΤΑΓΜΕΝΕΣ  "" ID="1" ASSV="2">ΕΡΥΘΡΟ:> ID="2">όριο προς το κίτρινο:> ID="3">y  0,335"> ID="2">όριο προς το πορφυρό:> ID="3">z  0,008"> ID="1" ASSV="6">ΛΕΥΚΟ:> ID="2">όριο προς το κυανούν:> ID="3">x   0,310"> ID="2">όριο προς το κίτρινο:> ID="3">x  0,500"> ID="2">όριο προς το πράσινο:> ID="3">y  0,150 + 0,640x"> ID="2">όριο προς το πράσινο:> ID="3">υ  0,440"> ID="2">όριο προς το πορφυρό:> ID="3">y  0,050 + 0,750x"> ID="2">όριο προς το ερυθρό:>  ID="3">y  0,382"> ID="1" ASSV="4">ΚΙΤΡΙΝΟ SELECTIF:> ID="2">όριο προς το ερυθρό:> ID="3">y  0,138 + 0,580x"> ID="2">όριο προς το πράσινο:> ID="3">y  1,29x   0,100"> ID="2">όριο προς το λευκό:> ID="3">y    x + 0,966"> ID="2">όριο προς την φανταστική  τιμή:> ID="3">y    x + 0,992"> Για την επαλήθευση των χρωματομετρικών χαρακτηριστικών χρησιμοποιείται μία φωτεινή πηγή με θερμοκρασία χρώματος 2854 K που αντιστοιχεί στο φωτεινό σήμα A της Διεθνούς Επιτροπής Φωτισμού (ΔΕΦ).


Avis juridique important

|

31998L0101

Οδηγία 98/101/ΕΚ της Επιτροπής της 22ας Δεκεμβρίου 1998 περί προσαρμογής στην τεχνική πρόοδο της οδηγίας 91/157/ΕΟΚ του Συμβουλίου για τις ηλεκτρικές στήλες και τους συσσωρευτές που περιέχουν ορισμένες επικίνδυνες ουσίες (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 001 της 05/01/1999 σ. 0001 - 0002

ΟΔΗΓΙΑ 98/101/ΕΚ ΤΗΣ ΕΠΙΤΡΟΠΗΣ της 22ας Δεκεμβρίου 1998 περί προσαρμογής στην τεχνική πρόοδο της οδηγίας 91/157/ΕΟΚ του Συμβουλίου για τις ηλεκτρικές στήλες και τους συσσωρευτές που περιέχουν ορισμένες επικίνδυνες ουσίες (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/157/ΕΟΚ του Συμβουλίου, της 18ης Μαρτίου 1991, για τις ηλεκτρικές στήλες και τους συσσωρευτές που περιέχουν ορισμένες επικίνδυνες ουσίες (1), και ιδίως το άρθρο 10,Εκτιμώντας:ότι στο πλαίσιο της πράξης προσχώρησης της Αυστρίας, της Φινλανδίας και της Σουηδίας προβλέπεται, ιδιαίτερα στα άρθρα 69 και 112, ότι εντός τεσσάρων ετών από την ημερομηνία της προσχώρησης οι διατάξεις σχετικά με τις ηλεκτρικές στήλες που περιέχουν υδράργυρο, που αναφέρονται στο άρθρο 3 της οδηγίας 91/157/ΕΟΚ, αναθεωρούνται σύμφωνα με τις διατάξεις της ΕΚ 7ότι για να επιτευχθεί υψηλό επίπεδο περιβαλλοντικής προστασίας θα πρέπει να απαγορευτεί η διάθεση στην αγορά ορισμένων ηλεκτρικών στηλών δεδομένης της περιεκτικότητάς τους σε υδράργυρο 7 ότι η απαγόρευση αυτή, για να είναι πλήρως αποτελεσματική για το περιβάλλον, πρέπει να περιλαμβάνει συσκευές εντός των οποίων υπάρχουν ενσωματωμένες αυτού του είδους ηλεκτρικές στήλες και συσσωρευτές 7 ότι τέτοια απαγόρευση μπορεί να έχει θετικές συνέπειες όσον αφορά τη διευκόλυνση της ανάκτησης των ηλεκτρικών στηλών 7ότι θα πρέπει να ληφθεί υπόψη η τεχνολογική ανάπτυξη εναλλακτικών ηλεκτρικών στηλών που να μην περιέχουν βαρέα μέταλλα 7ότι, συνεπώς η οδηγία 91/157/ΕΟΚ πρέπει να τροποποιηθεί αναλόγως 7ότι τα μέτρα που προβλέπονται από την παρούσα οδηγία συμφωνούν με τη γνώμη που έχει διατυπώσει η επιτροπή που συνεστήθη σύμφωνα με το άρθρο 18 της οδηγίας 75/442/ΕΟΚ, της 15ης Ιουλίου 1975, περί των στερεών αποβλήτων (2), όπως τροποποιήθηκε τελευταία από την απόφαση 96/350/ΕΚ της Επιτροπής (3),ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η οδηγία 91/157/ΕΟΚ τροποποιείται ως εξής:1. Το άρθρο 3 παράγραφος 1 αντικαθίσταται από το ακόλουθο κείμενο:«1. Τα κράτη μέλη απαγορεύουν, από την 1η Ιανουαρίου 2000 το αργότερο, τη διάθεση στην αγορά ηλεκτρικών στηλών και συσσωρευτών με περιεκτικότητα σε υδράργυρο άνω του 0,0005 % κατά βάρος, συμπεριλαμβανομένων και των περιπτώσεων όπου αυτές οι ηλεκτρικές στήλες και συσσωρευτές είναι ενσωματωμένοι σε συσκευές. Οι ηλεκτρικές στήλες τύπου "κουμπί" ή οι ηλεκτρικές στήλες που αποτελούνται από στοιχεία τύπου "κουμπί" των οποίων η περιεκτικότητα σε υδράργυρο δεν υπερβαίνει το 2 % κατά βάρος εξαιρούνται από την απαγόρευση αυτή.»2. Το παράρτημα Ι αντικαθίσταται από το παράρτημα της παρούσας οδηγίας.Άρθρο 2 Τα κράτη μέλη θεσπίζουν και δημοσιεύουν πριν από την 1η Ιανουαρίου 2000 τις αναγκαίες νομοθετικές, κανονιστικές και διοικητικές διατάξεις ή/και λοιπά μέτρα που θεσπίζουν για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 3 Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 4 Η παρούσα απόφαση απευθύνεται στα κράτη μέλη.Βρυξέλλες, 22 Δεκεμβρίου 1998.Για την ΕπιτροπήRitt BJERREGAARDΜέλος της Επιτροπής(1) ΕΕ L 78 της 26. 3. 1991, σ. 38.(2) ΕΕ L 194 της 25. 7. 1975, σ. 47.(3) ΕΕ L 135 της 6. 6. 1996, σ. 32.ΠΑΡΑΡΤΗΜΑ «ΠΑΡΑΡΤΗΜΑ ΙΟι ακόλουθες ηλεκτρικές στήλες και συσσωρευτές καλύπτονται από την παρούσα οδηγία:1. Ηλεκτρικές στήλες και συσσωρευτές που διατίθενται στην αγορά από της 1ης Ιανουαρίου 1999 και των οποίων η περιεκτικότητα σε υδράργυρο υπερβαίνει το 0,0005 % κατά βάρος.2. Ηλεκτρικές στήλες και συσσωρευτές που έχουν διατεθεί στην αγορά από τις 18 Σεπτεμβρίου 1992 και περιέχουν:- άνω των 25 mg υδράργυρο ανά στοιχείο, εξαιρέσει αλκαλικών ηλεκτρικών στηλών που περιέχουν μαγγάνιο,- άνω του 0,025 % κάδμιο κατά βάρος,- άνω του 0,4 % μόλυβδο κατά βάρος.3. Αλκαλικές ηλεκτρικές στήλες που περιέχουν μαγγάνιο και άνω του 0,025 % υδράργυρο κατά βάρος, που έχουν διατεθεί στην αγορά από τις 18 Σεπτεμβρίου 1992.»


Avis juridique important

|

31979L1066

Πρώτη οδηγία 79/1066/ΕΟΚ της Επιτροπής της 13ης Νοεμβρίου 1979 περί καθιερώσεως κοινοτικών μεθόδων αναλύσεως για τον έλεγχο των εκχυλισμάτων καφέ και των εκχυλισμάτων κιχωρίου

Επίσημη Εφημερίδα αριθ. L 327 της 24/12/1979 σ. 0017 - 0028 Φινλανδική ειδική έκδοση: Κεφάλαιο 13 τόμος 10 σ. 0138  Ελληνική ειδική έκδοση: Κεφάλαιο 13 τόμος 9 σ. 0040  Σουηδική ειδική έκδοση: Κεφάλαιο 13 τόμος 10 σ. 0138  Ισπανική ειδική έκδοση: Κεφάλαιο 13 τόμος 10 σ. 0252  Πορτογαλική ειδική έκδοση : Κεφάλαιο 13 τόμος 10 σ. 0252

ΠΡΩΤΗ ΟΔΗΓΙΑ ΤΗΣ ΕΠΙΤΡΟΠΗΣ της 13ης Νοεμβρίου 1979 περί καθιερώσεως κοινοτικών μεθόδων αναλύσεως για τον έλεγχο των εκχυλισμάτων καφέ και των εκχυλισμάτων κιχωρίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία του Συμβουλίου 77/436/ΕΟΚ, της 27ης Ιουνίου 1977, περί προσεγγίσεως των νομοθεσιών των Κρατών Μελών σχετικά με τα εκχυλίσματα καφέ και τα εκχυλίσματα κιχωρίου(1), και κυρίως το άρθρο 8,  Εκτιμώντας:  ότι το άρθρο 8 της οδηγίας 77/436/ΕΟΚ προβλέπει τον έλεγχο της συνθέσεως και των χαρακτηριστικών των εκχυλισμάτων καφέ και των εκχυλισμάτων κιχωρίου με τις κοινοτικές μεθόδους αναλύσεως- ότι πρέπει να υιοθετηθεί μια πρώτη σειρά μεθόδων των οποίων έχει περατωθεί η μελέτη- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Τροφίμων- ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα Κράτη Μέλη λαμβάνουν όλα τα κατάλληλα μέτρα ώστε οι αναλύσεις οι αναγκαίες για τον έλεγχο των κριτηρίων που περιλαμβάνονται στο παράρτημα I να πραγματοποιούνται σύμφωνα με τις μεθόδους που περιγράφονται στο παράρτημα II.   Άρθρο 2  Τα Κράτη Μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία σε διάστημα δεκαοκτώ μηνών από την κοινοποίησή της. Πληροφορούν περί τούτου αμέσως την  Επιτροπή.   Άρθρο 3  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 13 Νοεμβρίου 1979.  Για την Επιτροπή Etienne DAVIGNON Μέλος της Επιτροπής  (1) ΕΕ αριθ. Ν 172 της 12.7.1977, σ. 20.      ΠΑΡΑΡΤΗΜΑ I   ΠΕΔΙΟ ΕΦΑΡΜΟΓΗΣ ΤΗΣ ΠΡΩΤΗΣ ΟΔΗΓΙΑΣ ΠΕΡΙ ΤΩΝ ΚΟΙΝΟΤΙΚΩΝ ΜΕΘΟΔΩΝ ΑΝΑΛΥΣΕΩΣ ΤΩΝ ΕΚΧΥΛΙΣΜΑΤΩΝ ΚΑΦΕ ΚΑΙ ΤΩΝ ΕΚΧΥΛΙΣΜΑΤΩΝ ΚΙΧΩΡΙΟΥ  I. Γενικές διατάξεις.  II. Προσδιορισμός της περιεκτικότητας σε καφεΐνη των εκχυλισμάτων αποκαφεϊνωμένου καφέ με την μέθοδο 1, Παράρτημα II.  III. Προσδιορισμός της ξηράς ουσίας των εκχυλισμάτων καφέ και κιχωρίου, του εκχυλίσματος διαλυτού καφέ, του διαλυτού καφέ και διαλυτού κιχωρίου και των στιγμιαίας διαλύσεως καφέ και κιχωρίου με τη μέθοδο 2, Παράρτημα II.  IV. Προσδιορισμός της ξηράς ουσίας υγρών εκχυλισμάτων καφέ και κιχωρίου και των εκχυλισμάτων καφέ και κιχωρίου σε πάστα με τη μέθοδο 3, Παράρτημα II.       ΠΑΡΑΡΤΗΜΑ II   ΜΕΘΟΔΟΙ ΑΝΑΛΥΣΕΩΣ ΤΩΝ ΕΚΧΥΛΙΣΜΑΤΩΝ ΚΑΦΕ ΚΑΙ ΤΩΝ ΕΚΧΥΛΙΣΜΑΤΩΝ ΚΙΧΩΡΙΟΥ   ΓΕΝΙΚΕΣ ΔΙΑΤΑΞΕΙΣ  1. ΠΡΟΕΤΟΙΜΑΣΙΑ ΤΟΥ ΔΕΙΓΜΑΤΟΣ 1.1. Γενικότητες Η μάζα του δείγματος που φέρεται για ανάλυση στο εργαστήριο πρέπει να είναι τουλάχιστον 50 γρ.  1.2. Ετοιμασία του δείγματος για τη χημική ανάλυση 1.2.1. Ανάμιξη Το προς ανάλυση δείγμα πρέπει πάντοτε να αναμιγνύεται καλώς πριν από τη ζύγιση του δοκιμίου.  1.2.1.1. Τα δείγματα σε σκόνη ή σε πάστα πρέπει να εξάγονται από τον περιέκτη, οι κόκκοι να συνθλίβονται και το δείγμα να αναμιγνύεται καλά και να τοποθετείται σε κατάλληλο υποδοχέα.  1.2.1.2. Τα δείγματα σε υγρή μορφή πρέπει να αναμιγνύονται σε αναδευτήρα.  1.3. Υποδοχείς Το δείγμα πρέπει να διατηρείται πάντοτε μέσα σε υποδοχέα αεροστεγή και αδιάβροχο.  2. ΑΝΤΙΔΡΑΣΤΗΡΙΑ 2.1. Νερό 2.1.1. Όταν καθορίζεται ότι πρέπει να χρησιμοποιηθεί νερό για τη διάλυση, αραίωση ή έκπλυση, θα χρησιμοποιείται νερό απεσταγμένο ή απιονισμένο νερό ισοδύναμης τουλάχιστον καθαρότητας.  2.1.2. Όταν γίνεται αναφορά σε διάλυση ή σε αραίωση χωρίς άλλη ένδειξη, υπονοείται διάλυση σε νερό ή αραίωση με νερό.  2.2. Χημικά αντιδραστήρια Εκτός των περιπτώσεων όπου διαφορετικά ορίζεται, όλα τα χημικά αντιδραστήρια που χρησιμοποιούνται πρέπει να είναι αποδεκτής για ανάλυση καθαρότητας.  3. ΕΞΟΠΛΙΣΜΟΣ 3.1. Κατάλογος συσκευών Οι κατάλογοι των συσκευών θα αναφέρουν μόνον εκείνες που προορίζονται για μια ιδιαίτερη χρήση ή που περιλαμβάνουν ιδιαίτερες διατάξεις.  3.2. Αναλυτικός ζυγός Αναλυτικός ζυγός σημαίνει ζυγός ικανός να ζυγίσει με προσέγγιση 0,1 mg.  4. EKΦΡΑΣΗ ΤΩΝ ΑΠΟΤΕΛΕΣΜΑΤΩΝ 4.1. Αποτελέσματα Το αποτέλεσμα που αναφέρεται στην έκθεση αναλύσεως είναι η μέση τιμή που λαμβάνεται από δύο τουλάχιστον προσδιορισμούς, για τους οποίους η αναπαραγωγιμότητα είναι ικανοποιητική.  4.2. Υπολογισμός του ποσοστού Εκτός των περιπτώσεων όπου διαφορετικά ορίζεται, το αποτέλεσμα θα υπολογίζεται επί τοις εκατό της μάζας του δείγματος.  4.3. Αριθμός σημαντικών ψηφίων Το αποτέλεσμα δεν πρέπει να περιλαμβάνει περισσότερα σημαντικά ψηφία απ' όσα απαιτεί η ακρίβεια της μεθόδου αναλύσεως.  5. ΠΡΑΚΤΙΚΟ ΤΗΣ ΔΟΚΙΜΗΣ Το πρακτικό της δοκιμής θα καθορίζει την χρησιμοποιηθείσα μέθοδο αναλύσεως καθώς επίσης και τα ληφθέντα αποτελέσματα. Θα αναφέρει, επί πλέον, όλες τις λεπτομέρειες της διαδικασίας, που δεν καθορίζονται ιδιαίτερα στη μέθοδο αναλύσεως ή που είναι  προαιρετικές, καθώς επίσης και τις συνθήκες που μπορεί να έχουν επηρεάσει το ληφθέν αποτέλεσμα.  Το πρακτικό της δοκιμής θα παρέχει όλες τις πληροφορίες τις απαραίτητες για την χωρίς αμφιβολία εξακρίβωση της ταυτότητας του δείγματος.   ΜΕΘΟΔΟΣ I: ΠΡΟΣΔΙΟΡΙΣΜΟΣ ΤΗΣ ΚΑΦΕΪΝΗΣ  1. ΑΝΤΙΚΕΙΜΕΝΟ ΚΑΙ ΠΕΔΙΟ ΕΦΑΡΜΟΓΗΣ Η μέθοδος αυτή περιγράφει τον προσδιορισμό της καφεΐνης στα εκχυλίσματα αποκαφεϊνωμένου καφέ.  2. ΟΡΙΣΜΟΣ Περιεκτικότητα σε καφεΐνη: η περιεκτικότητα σε καφεΐνη που προσδιορίζεται με την παρούσα μέθοδο.  3. ΑΡΧΗ Η καφεΐνη παραλαμβάνεται από δοκίμιο του δείγματος, σε αμμωνιακό περιβάλλον. Κατόπιν καθαρίζεται διαδοχικά με διαιθυλαιθέρα σε δύο στήλες χρωματογραφίας, η πρώτη σε αλκαλικό περιβάλλον και η δεύτερη σε όξινο. Η καφεΐνη εκλούεται στη συνέχεια από τη  στήλη με χλωροφόρμιο και μετρείται με φασματοφωτομετρία.  4. ΑΝΤΙΔΡΑΣΤΗΡΙΑ 4.1. Θειικό οξύ, διάλυμα 2 Μ.  4.2. Υδροξείδιο του νατρίου, διάλυμα 2 Μ 4.3. Celite 545 ή ισοδύναμο 4.4. Διάλυμα αμμωνίας, περίπου 4 Μ (παρασκευάζεται προσθέτοντας 1 όγκο πυκνού διαλύματος αμμωνίας, ρ20 περίπου 0,9 g/ml σε δύο όγκους νερό).  4.5. Διαιθυλαιθέρας, καθαρός ή ανακαθαρισμένος με χρωματογραφία επί στήλης βασικού οξειδίου του αργιλίου δραστικότητας 1 (βλέπε σημείο 6.6.).  Από στήλη που περιέχει 100 g οξειδίου του αργιλίου διαβιβάζονται 800 ml διαιθυλαιθέρα. Ο διαιθυλαιθέρας αυτός, μετά τον καθαρισμό, πρέπει να διατηρείται σε φιαλίδια από σκούρο γυαλί μέχρι τη χρησιμοποίησή του.  (Μπορεί επίσης να χρησιμοποιηθεί και διαιθυλαιθέρας πρόσφατα αποσταγμένος και απηλλαγμένος υπεροξειδίων αντί διαιθυλαιθέρα καθαρισμένου με χρωματογραφία).  Ο διαιθυλαιθέρας κορέννυται με νερό.  4.6. Καφεΐνη (τριμεθυλο 1,3,7-διυδροξυπουρίνη-2,6), καθαρή άνυδρη(C8H10N4O2).  4.7. Χλωροφόρμιο, καθαρό ή ανακαθαρισμένο με χρωματογραφία σύμφωνα με τη μέθοδο 4.5 και κορεσμένο με νερό.  5. ΕΞΟΠΛΙΣΜΟΣ 5.1. Στήλες για χρωματογραφία (βλέπε εικόνα 1), περίπου, μήκους 250 mm εσωτερικής διαμέτρου 21 mm (στήλη I) και 17 mm (στήλη II), εφοδιασμένες με στρόφιγγα.  5.2. Φασματοφωτόμετρο απορροφήσεως υπεριώδους. Το φασματοφωτόμετρο πρέπει να έχει ακρίβεια που να φθάνει μέχρις απορροφήσεως 0,004 μέσα στη χρησιμοποιουμένη περιοχή.  5.3. Κυψελίδες πυριτίου, οπτικής διαδρομής 10 mm.  5.4. Σύνηθες εργαστηριακό υλικό, κυρίως:  5.4.1. Ζέον υδρόλουτρο,  5.4.2. Ογκομετρικές φιάλες των 50 ml, 100 ml και 1 000 ml σύμφωνες προς το πρότυπο ISO 1042,  5.4.3. Σιφώνια των 2 ml και 5 ml, σύμφωνα με το πρότυπο ISO 648,  5.4.4. Αναλυτικός ζυγός.  6. ΤΡΟΠΟΣ ΕΡΓΑΣΙΑΣ 6.1. Ετοιμασία του δοκιμίου Ζυγίζονται με ακρίβεια 0,1 mg, 0,5 g περίπου δείγματος ξηρού εκχυλίσματος καφέ, μεταξύ 0,5 και 0,7 g δείγματος εκχυλίσματος καφέ σε πάστα και μεταξύ 0,8 και 3,28 δείγματος υγρού εκχυλίσματος καφέ. Οι δύο τελευταίες ζυγίσεις πρέπει να επιλέγονται έτσι  ώστε τα δοκίμια να περιέχουν 0,5 g περίπου ξηρού εκχυλίσματος καφέ. Το δείγμα φέρεται σε ποτήριο ζέσεως 100 ml με 5 ml διαλύματος αμμωνίας (σημείο 4.4.) και θερμαίνεται για δυο λεπτά στο ζέον υδρόλουτρο (5.4.1.). Προστίθενται 6 g Celite 545 (σημείο  4.3.) και αναμιγνύεται προσεκτικά.  6.2. Πλήρωση των στηλών 6.2.1. Στήλη Ι (αλκαλική στήλη) Φάση Α: Ανακατεύονται προσεκτικά, ζυμώνοντας με τη λεπίδα μιας ευλύγιστης σπάτουλας, 3 g Celite (σημείο 4.3.) και 2 ml διαλύματος υδροξειδίου του νατρίου (σημείο 4.2.), μέχρις ομοιογενοποιήσεως (βλέπε παρακάτω σημείωση). Λαμβάνεται μία ελαφρώς υγρή  σκόνη. Η σκόνη αυτή μεταφέρεται κατά μικρές δόσεις (2 g περίπου), σε μία χρωματογραφική στήλη (σημείο 5.1.), της οποίας το κατωτέρω μέρος είναι εφοδιασμένο με ένα μικρό πώμα από βαμβάκι ή υαλοβάμβακα. Μετά από κάθε προσθήκη, το μίγμα συμπιέζεται, χωρίς  υπερβολή, με ένα γυάλινο αναδευτήρα, του οποίου η μια από τις άκρες είναι πεπλατυσμένη μέχρι της διαμέτρου της στήλης, μέχρις ότου ληφθεί μία τελείως ομοιογενής και συμπαγής φάση. Στην κορυφή της φάσεως Α μπορεί να τοποθετηθεί ένα μικρό πώμα από βαμβάκι  ή υαλοβάμβακα.  Σημείωση: Το προϊόν πληρώσεως της στήλης μπορεί να παρασκευασθεί εκ των προτέρων σε σημαντική ποσότητα και να διατηρηθεί σε κλειστούς υποδοχείς.  Φάση Β: Το μίγμα Celite-δείγματος (σημείο 6.1.) μεταφέρεται στη στήλη πάνω από τη φάση Α. Το ποτήριο ζέσεως ξηραίνεται δυο φορές με ποσότητες περίπου 1 g Celite (σημείο 4.3.) μεταφερόμενες στη συνέχεια στη στήλη. Το μίγμα συμπιέζεται για να ληφθεί  ομοιογενής φάση και τοποθετείται πάνω από τη φάση Β ένα πώμα από βαμβάκι ή υαλοβάμβακα.  6.2.2. Στήλη II (όξινη στήλη) Σε μια δεύτερη στήλη, της οποίας το κατώτερο μέρος είναι εφοδιασμένο με ένα πώμα από βαμβάκι ή υαλοβάμβακα, φέρονται 3 g Celite (σημείο 4.3.) και 3 ml διαλύματος θειικού οξέος (σημείο 4.1.), που έχουν αναμιχθεί προσεκτικά και με τις ίδιες συνθήκες όπως  και για τη φάση Α στο σημείο 6.2.1. (βλέπε τη σημείωση στο τέλος της παραγράφου αυτής). Πάνω από τη στοιβάδα τοποθετείται ένα πώμα από βαμβάκι ή υαλοβάμβακα για να αποφευχθεί κάθε αναπήδηση.  6.3. Χρωματογραφία Συνδέονται οι στήλες η μία υπεράνω της άλλης έτσι ώστε η ροή της στήλης I να μπορεί να πέφτει, σταγόνα-σταγόνα, απ' ευθείας στη στήλη II. Διαβιβάζονται 150 ml διαιθυλαιθέρα (σημείο 4.5) από τις δύο στήλες, με τη στρόφιγγα της στήλης I ανοικτή.  Ρυθμίζεται η στρόφιγγα της στήλης II έτσι ώστε να επιπλέει πάνω απ' τη φάση μία κάποια ποσότητα υγρού. Απομακρύνεται η στήλη I. Διαβιβάζονται 50 ml διαιθυλαιθέρα (σημείο 4.5) από τη στήλη II, χρησιμοποιώντας την αρχική ποσότητα για την έκπλυση του άκρου  της στήλης I, και διαβιβάζεται η ποσότητα αυτή επίσης δια της στήλης II. Οι εκπλύσεις που προέρχονται από τη στήλη II απορρίπτονται.  Σημείωση: Ο διαιθυλαιθέρας που χρησιμοποιήθηκε μπορεί να ανακαθαρισθεί με ανάδευση με θειικό σίδηρο (II).  Από την κορυφή της στήλης II, με ανοικτή τη στρόφιγγα, διαβιβάζεται ένα ρεύμα αέρα (π.χ. χρησιμοποιώντας την επί τούτω διάταξη από καουτσούκ), μέχρις ότου να μην υπάρχει πλέον διαιθυλαιθέρας που να ρέει από τη στήλη και ο αέρας που διαφεύγει από τη  στρόφιγγα να μην παρουσιάζει πλέον παρά μια πολύ ασθενή οσμή διαιθυλαιθέρα (βλέπε παρακάτω σημείωση). Η στήλη εκλούεται με 45 έως 50 ml χλωροφορμίου (σημείο 4.7). Το λαμβανόμενο από την έκλουση υγρό, συλλέγεται σε ογκομετρική φιάλη 50 ml (σημείο  5.4.2.), σεμπληρούται μέχρι τη χαραγή με χλωροφόρμιο (σημείο 4.7) και αναμιγνύεται προσεκτικά.  Η παροχή διαιθυλαιθέρα και χλωροφορμίου υπό κανονικές συνθήκες ροής πρέπει να είναι από 1,5 έως 3 ml/min. Εάν η παροχή είναι ταχύτερη μπορεί να υποτεθεί ότι υπάρχουν διάκενα.  Σημείωση: Ο αναλυτής πρέπει να εργάζεται κάτω από απαγωγό κατάλληλα εξαεριζόμενο για να αποφεύγεται η εισπνοή ατμών διαλύτη και για να προλαμβάνονται οι κίνδυνοι εκρήξεως.  6.4. Φασματοφωτομετρική μέτρηση 6.4.1. Μέτρηση του διαλύματος δοκιμής Αποφεύγοντας τα σφάλματα που οφείλονται στην εξάτμιση του χλωροφορμίου, μετράται η οπτική πυκνότητα του χλωροφορμικού διαλύματος καφεΐνης (σημείο 6.3.) μέσα σε κυψελίδες από πυρίτιο (σημείο 5.3.) ως προς εκείνη του χλωροφορμίου (σημείο 4.7.) στα 276 nm  (μεγίστη απορρόφηση). Μετράται επίσης η οπτική πυκνότητα στα 246 nm (ελαχίστη απορρόφηση) και στα 306 nm για να διαπιστωθεί η καθαρότητα της ληφθείσης καφεΐνης.  Εάν η οπτική πυκνότητα στα 276 nm υπερβαίνει το 1.3. η μέτρηση επαναλαμβάνεται σε ένα αραιωμένο τμήμα του διαλύματος δοκιμής. Στην περίπτωση αυτή, λαμβάνεται υπόψη ο συντελεστής αραιώσεως. Οι συντελεστές που υπεισέρχονται στους τύπους του σημείου 7.1.  πρέπει να τροποποιούνται σχετικά. Εάν η μετρουμένη στα 276 nm οπτική πυκνότητα είναι κάτω του 0,2, ο προσδιορισμός επαναλαμβάνεται χρησιμοποιώντας βαρύτερο δοκίμιο.  6.4.2. Ετοιμασία και μέτρηση του διαλύματος αναφοράς Παρασκευάζεται διάλυμα αναφοράς καφεΐνης κατά τον ακόλουθο τρόπο:  Ζυγίζονται, με προσέγγιση 0,1 mg, 100 +- 20 mg άνυδρης καθαρής καφεΐνης (σημείο 4.6). Φέρονται σε ογκομετρική φιάλη 1 000 ml (σημείο 5.4.2.), διαλύονται σε χλωροφόρμιο και συμπληρούνται μέχρι τη χαραγή. Λαμβάνονται με σιφώνιο (σημείο 5.4.3.) 5 ml του  διαλύματος αυτού και συμπληρούνται μέχρι 50 ml με χλωροφόρμιο.  Η οπτική πυκνότητα του διαλύματος αυτού μετράται όπως υποδεικνύεται στο σημείο 6.4.1. Η διορθωμένη απορροφητικότητα του διαλύματος αναφοράς πρέπει να είναι της τάξεως του 0,4.  6.5. Αριθμός προσδιορισμών Πραγματοποιούνται δύο τουλάχιστον προσδιορισμοί στο ίδιο δείγμα.  6.6. Λευκός προσδιορισμός Πραγματοποιείται λευκός προσδιορισμός με τα αντιδραστήρια, ακολουθώντας τον τρόπο εργασίας που περιγράφεται παραπάνω, αλλά χωρίς το δοκίμιο. Προ της χρησιμοποιήσεως ανακαθαρισμένων αντιδραστηρίων, (βλέπε σημεία 4.5. και 4.7.) γίνεται πάλι λευκός  προσδιορισμός για εξακρίβωση της καθαρότητάς τους.  7. ΕΚΦΡΑΣΗ ΤΩΝ ΑΠΟΤΕΛΕΣΜΑΤΩΝ 7.1. Τύποι και τρόπος υπολογισμού Η περιεκτικότητα σε καφεΐνη, εκφραζομένη επί τοις εκατό της μάζας της ξηράς ουσίας του δείγματος, ίση με:   όπου:  C = συγκέντρωση σε καφεΐνη του διαλύματος αναφοράς (σημείο 6.4.2.) σε g/ml.  A1 = διορθωμένη οπτική πυκνότητα του κεκαθαρμένου εκχυλίσματος (σημείο 6.4.1.) [δηλ. οπτική πυκνότητα στα 246 nm   0,5 x (οπτική πυκνότητα στα 246 nm + οπτική πυκνότητα στα 306)]- A2 = διορθωμένη οπτική πυκνότητα του διαλύματος αναφοράς της καφεΐνης (σημείο 6.4.2.) [δηλ. οπτική πυκνότητα στα 246 nm   0,5 x (οπτική πυκνότητα στα 246 nm + οπτική πυκνότητα στα 306 nm)]- m = μάζα σε γραμμάριο του δοκιμίου- P = περιεκτικότητα σε ξηρά ουσία, εκφρασμένη επί τοις εκατό του δείγματος, προσδιορισμένη σύμφωνα με τις μεθόδους 2 ή 3 (παράρτημα II).  7.2. Επαναληψιμότητα Η διαφορά μεταξύ των ανεξαρτήτων αποτελεσμάτων δύο προσδιορισμών που πραγματοποιούνται ταυτόχρονα ή ευθύς αμέσως ο ένας μετά τον άλλο, στο ίδιο δείγμα από τον ίδιο αναλυτή και υπό τις ίδιες συνθήκες, δεν πρέπει να υπερβαίνει τα 0,01 g καφεΐνης ανά 100 g  δείγματος.   ΜΕΘΟΔΟΣ 2: ΠΡΟΣΔΙΟΡΙΣΜΟΣ ΤΗΣ ΠΕΡΙΕΚΤΙΚΟΤΗΤΑΣ ΣΕ ΞΗΡΑ ΟΥΣΙΑ  1. ΑΝΤΙΚΕΙΜΕΝΟ ΚΑΙ ΠΕΔΙΟ ΕΦΑΡΜΟΓΗΣ Η μέθοδος αυτή επιτρέπει τον προσδιορισμό της περιεκτικότητας σε ξηρά ουσία των εκχυλισμάτων καφέ και κιχωρίου, των εκχυλισμάτων διαλυτού καφέ και κιχωρίου, του διαλυτού καφέ και κιχωρίου και των στιγμιαίας διαλύσεως καφέ και κιχωρίου.  2. ΟΡΙΣΜΟΣ Περιεκτικότητα σε ξηρά ουσία: η περιεκτικότητα σε ξηρά ουσία που προσδιορίζεται με την παρούσα μέθοδο.  3. ΑΡΧΗ Η υπολειμματική μάζα της ποσότητας δοκιμής προσδιορίζεται μετά από ξήρανση επί 16 ώρες σε πυριαντήριο κενού, σε θερμοκρασία 70oC και πίεση 5,0 kPa και υπολογίζεται επί τοις εκατό της μάζας του δείγματος.  4. ΕΞΟΠΛΙΣΜΟΣ 4.1. Κάψες ζυγίσεως, με επίπεδο πυθμένα, που δεν προσβάλλονται από το δείγμα και αντέχουν στις συνθήκες της δοκιμής με διάμετρο περίπου 50 mm και ύψος 30 mm και εφοδιασμένες με καπάκια που κλείνουν ερμητικά. Κατάλληλες για το σκοπό αυτό είναι κάψες από  αλουμίνιο και ανοξείδωτο χάλυβα.  4.2. Πυριαντήριο κενού, με ηλεκτρική θέρμανση, με θερμοκρασία που ρυθμίζεται με θερμοστάτη στους 70o +- 1o C για όλο τον όγκο του πυριαντηρίου, εφοδιασμένου με θερμόμετρο ακριβείας κατάλληλο για την περιοχή των 70o C και το οποίο δείχνει τη θερμοκρασία  κοντά στο δίσκο και με διάταξη που δείχνει την εσωτερική πίεση σε kPa πάνω από την πίεση μηδέν. Η εσωτερική θερμοκρασία του πυριαντηρίου αυτού πρέπει να είναι ομοιόμορφη. Οι δίσκοι πρέπει να είναι κατασκευασμένοι και ανηρτημένοι έτσι ώστε να  εξασφαλίζεται η καλή μετάδοση της θερμοκρασίας στις κάψες (σημείο 4.1.).  4.3. Ξηραντήριο με ηλεκτρική θέρμανση, με θερμοκρασία ρυθμιζόμενη με θερμοστάτη στους 102 +- 2o C για όλο τον όγκο του ξηραντηρίου.  4.4. Αντλία κενού που επιτρέπει την δημιουργία στο πυριαντήριο κενού (σημείο 4.2.) πιέσεως 5,0 kPa.  4.5. Σύστημα ξηράνσεως που αποτελείται από δύο γυάλινες μικρές πλυντρίδες γεμισμένες με γλυκερίνη έτσι ώστε να σχηματίζονται φυσαλλίδες και δύο γυάλινες στήλες ξηράνσεως γεμισμένες με silica gel που έχει ενεργοποιηθεί πρόσφατα με ένα δείκτη υγρασίας. Οι  πλυντρίδες και το σύστημα ξηράνσεως συνδέονται σε σειρά με το πυριαντήριο κενού (σημείο 4.2.), και οι στήλες ξηράνσεως μεταξύ του πυριαντηρίου και των πλυντρίδων.  4.6. Ξηραντήρας, εφοδιασμένος με silica gel που έχει ενεργοποιηθεί πρόσφατα (ή με ισοδύναμο ξηραντικό) και με δείκτη υγρασίας.  4.7. Αναλυτικός ζυγός.  5. ΤΡΟΠΟΣ ΕΡΓΑΣΙΑΣ 5.1. Προετοιμασία των καψών Οι κάψες και τα καπάκια, καθαρά, ξηρά και κενά (σημείο 4.1.), τοποθετούνται σε πυριαντήριο κενού (σημείο 4.3.) ρυθμισμένο στους 102 +- 2o C επί μία ώρα. Τα καπάκια πρέπει να τοποθετούνται δίπλα στις κάψες ώστε να εκτίθενται για ξήρανση όλες οι  επιφάνειες.  Αποσύρονται οι κάψες και τα καπάκια απ' το πυριαντήριο και τοποθετούνται σε ξηραντήρια (σημεία 4.6.) Αφήνονται να ψυχθούν και η κάψα μαζί με το καπάκι της ζυγίζεται με προσέγγιση 0,1 mg (M0).  5.2. Δοκίμιο Απομακρύνεται το καπάκι τ.ς προετοιμασμένης κάψας (σημείο 5.1.). Εισάγονται το ταχύτερο δυνατό μέσα στην κάψα 3 g περίπου δείγματος και διαμοιράζονται ομοιόμορφα στον πυθμένα. Ξανασκεπάζεται η κάψα με το καπάκι και το σύνολο ζυγίζεται με ακρίβεια 0,1 mg  (M2). Εάν πρέπει να γίνουν περισσότερες από μια ζυγίσεις, οι καλυμμένες κάψες τοποθετούνται μέσα στον ξηραντήρα μέχρις ότου ζυγισθούν όλα τα δείγματα και είναι έτοιμα να τοποθετηθούν στο πυριαντήριο.  5.3. Η κάψα και το καπάκι της τοποθετούνται στο πυριαντήριο κενού, ξεχωριστά (σημείο 4.2.) 5.4. Κλείεται το πυριαντήριο και μειούται αργά η πίεση (τουλάχιστον 2 έως 2,5 λεπτά) μέχρι 5,0 +- 0,1 kPa.  5.5. Ο ξηρός αέρας αφήνεται να διεισδύσει αργά μέσα στο πυριαντήριο δια μέσου του συστήματος των στηλών και πλυντρίδων (σημείο 4.5.) με ρυθμό μιας φυσαλλίδος περίπου κατά δευτερόλεπτο, πράγμα που παρατηρείται στο υγρό του σσστήματος των πλυντρίδων.  5.6. Το δείγμα ξηραίνεται μέσα στο πυριαντήριο στους 70 +- 1o C επί 16 +- 1/2 ώρες διατηρώντας το ρεύμα αέρος.  5.7. Στο τέλος της περιόδου ξηράνσεως, αφήνεται ο αέρας να εισέλθει αργά μέσα στο πυριαντήριο (2 έως 3 λεπτά) για να αποφευχθεί κάθε στροβιλισμός που θα μπορούσε να επιφέρει την απώλεια μέρους του δείγματος που περιέχεται στην κάψα. Ξαναμπαίνει το  καπάκι στην αντίστοιχη κάψα και η καλυμμένη πλέον κάψα φέρεται μέσα στον ξηραντήρα (σημείο 4.6.) όπου αφήνεται να ψυχθεί σε θερμοκρασία περιβάλλοντος.  5.8. Ζυγίζεται, με ακρίβεια 0,1 mg η κάψα μαζί με το κάλυμμα και το περιεχόμενο (M1).  6. ΕΚΦΡΑΣΗ ΤΩΝ ΑΠΟΤΕΛΕΣΜΑΤΩΝ 6.1. Τύπος και τρόπος υπολογισμού.  Η περιεκτικότητα σε ξηρά ουσία υπολογισμένη επί τοις εκατό της μάζας του παρασκευασθέντος δείγματος, δίνεται από τον τύπο:   x 100 όπου:  M0 = μάζα της κάψας μαζί με το καπάκι της μετά από ξήρανση- M1 = μάζα της κάψας μαζί με το καπάκι και το δοκίμιο, μετά από ξήρανση- M2 = μάζα της κάψας μαζί με το καπάκι και το δοκίμιο πριν από την ξήρανση.  Σαν αποτέλεσμα λαμβάνεται ο αριθμητικός μέσος όρος των αποτελεσμάτων δύο προσδιορισμών, αφού διασφαλισθεί ότι η επαναληψιμότητα (σημείο 6.2.) είναι ικανοποιητική.  6.2. Επαναληψιμότητα Η διαφορά μεταξύ των αποτελεσμάτων δύο προσδιορισμών, που πραγματοποιούνται ταυτόχρονα ή αμέσως μετά ο ένας από τον άλλο, στο ίδιο δείγμα, από τον ίδιο αναλυτή και υπό τις ίδιες συνθήκες, δεν πρέπει να υπερβαίνει το 0,06 g ανά 100 g δείγματος.   ΜΕΘΟΔΟΣ 3: ΠΡΟΣΔΙΟΡΙΣΜΟΣ ΤΗΣ ΠΕΡΙΕΚΤΙΚΟΤΗΤΑΣ ΣΕ ΞΗΡΑ ΟΥΣΙΑ  1. ΑΝΤΙΚΕΙΜΕΝΟ ΚΑΙ ΠΕΔΙΟ ΕΦΑΡΜΟΓΗΣ Η μέθοδος αυτή επιτρέπει τον προσδιορισμό της περιεκτικότητας σε ξηρά ουσία του:  - υγρού εκχυλίσματος καφέ,  - υγρού εκχυλίσματος κιχωρίου,  - εκχυλίσματος καφέ σε πάστα,  - εκχυλίσματος κιχωρίου σε πάστα.  2. ΟΡΙΣΜΟΣ Περιεκτικότητα σε ξηρά ουσία: η περιεκτικότητα σε ξηρά ουσία που προσδιορίζεται με τη μέθοδο αυτή.  3. ΑΡΧΗ Δοκίμια δειγμάτων αναμιγνύονται με άμμο θάλασσας, κατόπιν ξηραίνονται επί 16 ώρες σε πυριαντήριο κενού σε θερμοκρασία 70o C και σε πίεση 5 kPa. Η υπολειμματική μάζα υπολογίζεται επί τοις εκατό της μάζας του δείγματος.  4. ΑΝΤΙΔΡΑΣΤΗΡΙΑ Άμμος θάλασσας, πλυμένη με οξύ και κατόπιν με νερό μέχρις εξαφανίσεως του οξέος, και στη συνέχεια πυρωθείσα.  5. ΕΞΟΠΛΙΣΜΟΣ 5.1. Κάψες ζυγίσεως, με επίπεδο πυθμένα, που αντέχουν στην προσβολή του δείγματος και στις συνθήκες της δοκιμής, με διάμετρο 80 mm περίπου και εφοδιασμένες με καπάκια που κλείνουν ερμητικά.  5.2. Γυάλινες ράβδοι με μήκος τέτοιο που να μπορούν να εναποτεθούν μέσα στις κάψες, π.χ. 50 έως 75 mm.  5.3. Πυριαντήριο κενού, με ηλεκτρική θέρμανση, με θερμοκρασία ρυθμισμένη στους 70 +- 1o C, με τη βοήθεια θερμοστάτη, σε όλο τον όγκο του πυριαντηρίου, εφοδιασμένο με θερμόμετρο ακριβείας κατάλληλο για την περιοχή των 70o C, που δείχνει την θερμοκρασία  κοντά στο δίσκο καθώς επίσης και με διάταξη που δείχνει την εσωτερική πίεση σε kPa πάνω από το μηδέν.  Η εσωτερική θερμοκρασία του πυριαντηρίου αυτού πρέπει να είναι ομοιόμορφη. Οι δίσκοι πρέπει να είναι κατασκευασμένοι και αναρτημένοι έτσι ώστε να εξασφαλίζουν την καλή μετάδοση της θερμότητας στις κάψες (σημείο 5.1.).  5.4. Αντλία κενού επιτρέπει τη δημιουργία πιέσεως μέσα στο πυριαντήριο (σημείο 5.3.) μέχρι 5 kPa.  5.5. Σύστημα ξηράνσεως που αποτελείται από δύο γυάλινες πλυντρίδες γεμισμένες με γλυκερίνη έτσι ώστε να σχηματίζονται φυσσαλλίδες και δύο γυάλινες στήλες ξηράνσεως γεμισμένες με silica gel που έχει ενεργοποιηθεί πρόσφατα με ένα δείκτη υγρασίας. Οι  γυάλινες πλυντρίδες και το σύστημα ξηράνσεως συνδέονται στη σειρά με το πυριαντήριο κενού (σημείο 5.3.), και οι στήλες ξηράνσεως μεταξύ του πυριαντηρίου και των πλυντρίδων.  5.6. Ξηραντήρας με silica gel που έχει ενεργοποιηθεί πρόσφατα (ή με ένα ισοδύναμο ξηραντικό) και είναι εφοδιασμένος με δείκτη υγρασίας.  5.7. Αναλυτικός ζυγός 5.8. Ζέον υδρόλουτρο 6. ΤΡΟΠΟΣ ΕΡΓΑΣΙΑΣ 6.1. Προετοιμασία της κάψας ζυγίσεως 25 έως 35 g άμμος θάλασσας (σημείο 4) τοποθετούνται μέσα σε μία κάψα ζυγίσεως (σημείο 5.1.) με μία γυάλινη ράβδο (σημείο 5.2.) και ζυγίζονται. Η κάψα μαζί με την άμμο, το καπάκι και τη ράβδο φέρονται μέσα στο πυριαντήριο κενού (σημείο 5.3.).  Το καπάκι πρέπει να τοποθετείται δίπλα στην κάψα για να εκτίθενται για ξήρανση όλες οι επιφάνειες.  Η κάψα με το περιεχόμενό της, καθώς επίσης και το καπάκι της, αποσύρονται από το πυριαντήριο και φέρονται μέσα σε ξηραντήρα (σημείο 5.6.).  Η κάψα, το περιεχόμενό της και το καπάκι της αφήνονται να ψυχθούν και κατόπιν ζυγίζονται με ακρίβεια 0,1 mg.  Η ζύγιση επαναλαμβάνεται μέχρι λήψεως σταθερού βάρους (M0).  6.2. Δοκίμιο Απομακρύνεται το καπάκι της προετοιμασμένης κάψας (σημείο 6.1.). Μία ποσότητα δείγματος που περιέχει ξηρά ουσία που αντιστοιχεί σε 0,1 έως 1 g εισάγεται το ταχύτερο δυνατό στην κάψα. Η κάψα, το περιεχόμενό της και το δοκίμιο, και το καπάκι της  ζυγίζονται με ακρίβεια 0,1 mg (M2).  6.3. Αναμιγνύονται προσεκτικά η άμμος της θάλασσας και το δείγμα με τη γυάλινη ράβδο (σημείο 5.2.). Εάν δεν γίνει καλό το μίγμα, προστίθεται λίγο νερό για να διευκολυνθεί η ανάμιξη. Το μίγμα θερμαίνεται στο υδρόλουτρο (σημείο 5.8.) αναδεύοντάς το από  καιρού σε καιρό μέχρι λήψεως ενζς τελείως ομοιογενούς αμμώδους μίγματος. Εάν το μίγμα τείνει να συσσωματωθεί ή να σχηματίσει κρούστα, ανακινείται ή τεμαχίζεται συχνά για να προληφθεί κάθε συσσωμάτωση.  6.4. Φέρεται η κάψα και το καπάκι της ξεχωριστά μέσα στο πυριαντήριο κενού (σημείο 5.3.).  6.5. Κλείνεται το πυριαντήριο και μειώνεται αργά η πίεση (τουλάχιστον 2 έως 2,5 λεπτά) μέχρι 5,0 +- 0,1 kPa.  6.6. Αφήνεται ο αέρας να διεισδύσει αργά μέσα στο πυριαντήριο διαμέσου του συστήματος των στηλών και των πλυντρίδων (σημείο 5.5.) με ρυθμό μιας φυσαλλίδας περίπου το δευτερόλεπτο πράγμα που παρατηρείται μέσα στο υγρό των πλυντρίδων.  6.7. Το σύνολο ξηραίνεται μέσα στο πυριαντήριο αέρος 70 +- 1o C p4 16 1/2 ώρες διατηρώντας ένα ρεύμα αέρα.  6.8. Στο τέλος του διαστήματος της ξηράνσεως, αφήνεται ο αέρας να εισέλθει αργά μέσα στο πυριαντήριο (2 έως 3 λεπτά) για να αποφευχθεί κάθε ανατάραξη που θα μπορούσε να επιφέρει απώλεια ενός μέρους του δείγματος που περιέχεται στην κάψα. Επανατίθεται  στην κάψα το αντίστοιχο καπάκι και η κάψα, σκεπασμένη, φέρεται μέσα στο ξηραντήρα (σημείο 5.6.) και αφήνεται να ψυχθεί σε θερμοκρασία περιβάλλοντος.  6.9. Ζυγίζεται η κάψα μαζί με το περιεχόμενό της και το καπάκι με προσέγγιση 0,1 mg (M1).  7. ΕΚΦΡΑΣΗ ΤΩΝ ΑΠΟΤΕΛΕΣΜΑΤΩΝ 7.1. Τύπος και τρόπος υπολογισμού Η περιεκτικότητα σε ξηρά ουσία υπολογισμένη επί τοις εκατό της μάζας του παρασκευασθέντος δείγματος, δίνεται από τον τύπο:   x 100 όπου:  M0 = μάζα της κάψας μαζί με το καπάκι της μετά από ξήρανση- M1 = μάζα της κάψας μαζί με το καπάκι της και το δοκίμιο μετά από ξήρανση- M2 = μάζα της κάψας μαζί με το καπάκι της και το δοκίμιο, πριν την ξήρανση.  Σαν αποτέλεσμα λαμβάνεται ο μέσος όρος των αποτελεσμάτων δύο προσδιορισμών, αφού διασφαλισθεί ότι η επαναληψιμότητα είναι ικανοποιητική (σημείο 7.2.).  7.2. Επαναληψιμότητα Η διαφορά μεταξύ των αποτελεσμάτων δύο προσδιορισμών, που πραγματοποιούνται ταυτόχρονα ή αμέσως μετά ο ένας από τον άλλο, στο ίδιο δείγμα από τον ίδιο αναλυτή και υπό τις ίδιες συνθήκες, δεν πρέπει να υπερβαίνει τα 0,06 g ανά 100 g δείγματος.   Εικόνα 1 Στήλες χρωματογραφίας  Εικόνα 2 Φασματομετρικές μετρήσεις  ΜΕΘΟΔΟΣ 2: ΠΡΟΣΔΙΟΡΙΣΜΟΣ ΤΗΣ ΠΕΡΙΕΚΤΙΚΟΤΗΤΑΣ ΣΕ ΞΗΡΑ ΟΥΣΙΑ  1. ΑΝΤΙΚΕΙΜΕΝΟ ΚΑΙ ΠΕΔΙΟ ΕΦΑΡΜΟΓΗΣ Η μέθοδος αυτή επιτρέπει τον προσδιορισμό της περιεκτικότητας σε ξηρά ουσία των εκχυλισμάτων καφέ και κιχωρίου, των εκχυλισμάτων διαλυτού καφέ και κιχωρίου, του διαλυτού καφέ και κιχωρίου και των στιγμιαίας διαλύσεως καφέ και κιχωρίου.  2. ΟΡΙΣΜΟΣ Περιεκτικότητα σε ξηρά ουσία: η περιεκτικότητα σε ξηρά ουσία που προσδιορίζεται με την παρούσα μέθοδο.  3. ΑΡΧΗ Η υπολειμματική μάζα της ποσότητας δοκιμής προσδιορίζεται μετά από ξήρανση επί 16 ώρες σε πυριαντήριο κενού, σε θερμοκρασία 70o C και πίεση 5,0 kPa και υπολογίζεται επί τοις εκατό της μάζας του δείγματος.  4. ΕΞΟΠΛΙΣΜΟΣ 4.1. Κάψες ζυγίσεως, με επίπεδο πυθμένα, που δεν προσβάλλονται από το δείγμα και αντέχουν στις συνθήκες της δοκιμής με διάμετρο περίπου 50 mm και ύψος 30 mm και εφοδιασμένες με καπάκια που κλείνουν ερμητικά. Κατάλληλες για το σκοπό αυτό είναι κάψες από  αλουμίνιο και ανοξείδωτο χάλυβα.  4.2. Πυριαντήριο κενού, με ηλεκτρική θέρμανση, με θερμοκρασία που ρυθμίζεται με θερμοστάτη στους 70o +- 1o C για όλο τον όγκο του πυριαντηρίου, εφοδιασμένου με θερμόμετρο ακριβείας κατάλληλο για την περιοχή των 70o C και το οποίο δείχνει τη θερμοκρασία  κοντά στο δίσκο και με διάταξη που δείχνει την εσωτερική πίεση σε kPa πάνω από την πίεση μηδέν. Η εσωτερική θερμοκρασία του πυριαντηρίου αυτού πρέπει να είναι ομοιόμορφη. Οι δίσκοι πρέπει να είναι κατασκευασμένοι και ανηρτημένοι έτσι ώστε να  εξασφαλίζεται η καλή μετάδοση της θερμοκρασίας στις κάψες (σημείο 4.1.).  4.3. Ξηραντήριο με ηλεκτρική θέρμανση, με θερμοκρασία ρυθμιζόμενη με θερμοστάτη στους 102o +- 2o C για όλο τον όγκο του ξηραντηρίου.  4.4. Αντλία κενού που επιτρέπει την δημιουργία στο πυριαντήριο κενού (σημείο 4.2.) πιέσεως 5,0 kPa.  4.5. Σύστημα ξηράνσεως που αποτελείται από δύο γυάλινες μικρές πλυντρίδες γεμισμένες με γλυκερίνη έτσι ώστε να σχηματίζονται φυσαλλίδες και δύο γυάλινες στήλες ξηράνσεως γεμισμένες με silica gel που έχει ενεργοποιηθεί πρόσφατα με ένα δείκτη υγρασίας. Οι  πλυντρίδες και το σύστημα ξηράνσεως συνδέονται σε σειρά με το πυριαντήριο κενού (σημείο 4.2.), και οι στήλες ξηράνσεως μεταξύ του πυριαντηρίου και των πλυντρίδων.  4.6. Ξηραντήρας, εφοδιασμένος με silica gel που έχει ενεργοποιηθεί πρόσφατα (ή με ισοδύναμο ξηραντικό) και με δείκτη υγρασίας.  4.7. Αναλυτικός ζυγός.  5. ΤΡΟΠΟΣ ΕΡΓΑΣΙΑΣ 5.1. Προετοιμασία των καψών Οι κάψες και τα καπάκια, καθαρά, ξηρά και κενά (σημείο 4.1.), τοποθετούνται σε πυριαντήριο κενού (σημείο 4.3.) ρυθμισμένο στους 102o +- 2o C επί μία ώρα. Τα καπάκια πρέπει να τοποθετούνται δίπλα στις κάψες ώστε να εκτίθενται για ξήρανση όλες οι  επιφάνειες.  Αποσύρονται οι κάψες και τα καπάκια απ' το πυριαντήριο και τοποθετούνται σε ξηραντήρια (σημείο 4.6.) Αφήνονται να ψυχθούν και η κάψα μαζί με το καπάκι της ζυγίζεται με προσέγγιση 0,1 mg (M0).  5.2. Δοκίμιο Απομακρύνεται το καπάκι τ.ς προετοιμασμένης κάψας (σημείο 5.1.). Εισάγονται το ταχύτερο δυνατό μέσα στην κάψα 3 g περίπου δείγματος και διαμοιράζονται ομοιόμορφα στον πυθμένα. Ξανασκεπάζεται η κάψα με το καπάκι και το σύνολο ζυγίζεται με ακρίβεια 0,1 mg  (M2). Εάν πρέπει να γίνουν περισσότερες από μια ζυγίσεις, οι καλυμμένες κάψες τοποθετούνται μέσα στον ξηραντήρα μέχρις ότου ζυγισθούν όλα τα δείγματα και είναι έτοιμα να τοποθετηθούν στο πυριαντήριο.  5.3. Η κάψα και το καπάκι της τοποθετούνται στο πυριαντήριο κενού, ξεχωριστά (σημείο 4.2.) 5.4. Κλείεται το πυριαντήριο και μειούται αργά η πίεση (τουλάχιστον 2 έως 2,5 λεπτά) μέχρι 5,0 +- 0,1 kPa.  5.5. Ο ξηρός αέρας αφήνεται να διεισδύσει αργά μέσα στο πυριαντήριο δια μέσου του συστήματος των στηλών και των πλυντρίδων (σημείο 4.5.) με ρυθμό μιας φυσαλλίδος περίπου κατά δευτερόλεπτο, πράγμα που παρατηρείται στο υγρό του σσστήματος των πλυντρίδων.   5.6. Το δείγμα ξηραίνεται μέσα στο πυριαντήριο στους 70 +- 1o C επί 16 +- 1/2 ώρες διατηρώντας το ρεύμα αέρος.  5.7. Στο τέλος της περιόδου ξηράνσεως, αφήνεται ο αέρας να εισέλθει αργά μέσα στο πυριαντήριο (2 έως 3 λεπτά) για να αποφευχθεί κάθε στροβιλισμός που θα μπορούσε να επιφέρει την απώλεια μέρους του δείγματος που περιέχεται στην κάψα. Ξαναμπαίνει το  καπάκι στην αντίστοιχη κάψα και η καλυμμένη πλέον κάψα φέρεται μέσα στον ξηραντήρα (σημείο 4.6.) όπου αφήνεται να ψυχθεί σε θερμοκρασία περιβάλλοντος. 5.8. Ζυγίζεται, με ακρίβεια 0,1 mg η κάψα μαζί με το κάλυμμα και το περιεχόμενο (M1).  6. ΕΚΦΡΑΣΗ ΤΩΝ ΑΠΟΤΕΛΕΣΜΑΤΩΝ 6.1. Τύπος και τρόπος υπολογισμού.  Η περιεκτικότητα σε ξηρά ουσία υπολογισμένη επί τοις εκατό της μάζας του παρασκευασθέντος δείγματος, δίνεται από τον τύπο:   x 100 όπου:  M0 = μάζα της κάψας μαζί με το καπάκι της μετά από ξήρανση- M1 = μάζα της κάψας μαζί με το καπάκι και το δοκίμιο, μετά από ξήρανση- M2 = μάζα της κάψας μαζί με το καπάκι και το δοκίμιο πριν την ξήρανση.  Σαν αποτέλεσμα λαμβάνεται ο αριθμητικός μέσος όρος των αποτελεσμάτων δύο προσδιορισμών, αφού διασφαλισθεί ότι η επαναληψιμότητα (σημείο 6.2.) είναι ικανοποιητική.  6.2. Επαναληψιμότητα Η διαφορά μεταξύ των αποτελεσμάτων δύο προσδιορισμών, που πραγματοποιούνται ταυτόχρονα ή αμέσως μετά ο ένας από τον άλλο, στο ίδιο δείγμα, από τον ίδιο αναλυτή και υπό τις ίδιες συνθήκες, δεν πρέπει να υπερβαίνει τα 0,06 g ανά 100 g δείγματος.   ΜΕΘΟΔΟΣ 3: ΠΡΟΣΔΙΟΡΙΣΜΟΣ ΤΗΣ ΠΕΡΙΕΚΤΙΚΟΤΗΤΑΣ ΣΕ ΞΗΡΑ ΟΥΣΙΑ  1. ΑΝΤΙΚΕΙΜΕΝΟ ΚΑΙ ΠΕΔΙΟ ΕΦΑΡΜΟΓΗΣ Η μέθοδος αυτή επιτρέπει τον προσδιορισμό της περιεκτικότητας σε ξηρά ουσία του:  - υγρού εκχυλίσματος καφέ,  - υγρού εκχυλίσματος κιχωρίου,  - εκχυλίσματος καφέ σε πάστα,  - εκχυλίσματος κιχωρίου σε πάστα.  2. ΟΡΙΣΜΟΣ Περιεκτικότητα σε ξηρά ουσία: η περιεκτικότητα σε ξηρά ουσία που προσδιορίζεται με τη μέθοδο αυτή.  3. ΑΡΧΗ Δοκίμια δειγμάτων αναμιγνύονται με άμμο θάλασσας, κατόπιν ξηραίνονται επί 16 ώρες σε πυριαντήριο κενού σε θερμοκρασία 70o C και σε πίεση 5 kPa. Η υπολειμματική μάζα υπολογίζεται επί τοις εκατό της μάζας του δείγματος.  4. ΑΝΤΙΔΡΑΣΤΗΡΙΑ Άμμος θάλασσας, πλυμένη με οξύ και κατόπιν με νερό μέχρις εξαφανίσεως του οξέος, και στη συνέχεια πυρωθείσα.  5. ΕΞΟΠΛΙΣΜΟΣ 5.1. Κάψες ζυγίσεως, με επίπεδο πυθμένα, που αντέχουν στην προσβολή του δείγματος και στις συνθήκες της δοκιμής, με διάμετρο 80 mm περίπου και εφοδιασμένες με καπάκια που κλείνουν ερμητικά.  5.2. Γυάλινες ράβδοι με μήκος τέτοιο που να μπορούν να εναποτεθούν μέσα στις κάψες, π.χ. 50 έως 75 mm.  5.3. Πυριαντήριο κενού, με ηλεκτρική θέρμανση, με θερμοκρασία ρυθμισμένη στους 70 +- 1o C, με τη βοήθεια θερμοστάτη, σε όλο τον όγκο του πυριαντηρίου, εφοδιασμένο με θερμόμετρο ακριβείας κατάλληλο για την περιοχή των 70o C, που δείχνει την θερμοκρασία  κοντά στο δίσκο καθώς επίσης και με διάταξη που δείχνει την εσωτερική πίεση σε kPa πάνω από το μηδέν.  Η εσωτερική θερμοκρασία του πυριαντηρίου αυτού πρέπει να είναι ομοιόμορφη. Οι δίσκοι πρέπει να είναι κατασκευασμένοι και αναρτημένοι έτσι ώστε να εξασφαλίζουν την καλή μετάδοση της θερμότητας στις κάψες (σημείο 5.1.).  5.4. Αντλία κενού επιτρέπει τη δημιουργία πιέσεως μέσα στο πυριαντήριο (σημείο 5.3.) μέχρι 5 kPa.  5.5. Σύστημα ξηράνσεως που αποτελείται από δύο γυάλινες πλυντρίδες γεμισμένες με γλυκερίνη έτσι ώστε να σχηματίζονται φυσσαλλίδες και δύο γυάλινες στήλες ξηράνσεως γεμισμένες με silica gel που έχει ενεργοποιηθεί πρόσφατα με ένα δείκτη υγρασίας. Οι  γυάλινες πλυντρίδες και το σύστημα ξηράνσεως συνδέονται στη σειρά με το πυριαντήριο κενού (σημείο 5.3.), και οι στήλες ξηράνσεως μεταξύ του πυριαντηρίου και των πλυντρίδων.  5.6. Ξηραντήρας με silica gel που έχει ενεργοποιηθεί πρόσφατα (ή με ένα ισοδύναμο ξηραντικό) και είναι εφοδιασμένος με δείκτη υγρασίας.  5.7. Αναλυτικός ζυγός 5.8. Ζέον υδρόλουτρο 6. ΤΡΟΠΟΣ ΕΡΓΑΣΙΑΣ 6.1. Προετοιμασία της κάψας ζυγίσεως 25 έως 35 g άμμος θάλασσας (σημείο 4) τοποθετούνται μέσα σε μία κάψα ζυγίσεως (σημείο 5.1.) με μία γυάλινη ράβδο (σημείο 5.2.) και ζυγίζονται. Η κάψα μαζί με την άμμο, το καπάκι και τη ράβδο φέρονται μέσα στο πυριαντήριο κενού (σημείο 5.3.).  Το καπάκι πρέπει να τοποθετείται δίπλα στην κάψα για να εκτίθενται για ξήρανση όλες οι επιφάνειες.  Η κάψα με το περιεχόμενό της, καθώς επίσης και το καπάκι της, αποσύρονται από το πυριαντήριο και φέρονται μέσα σε ξηραντήρα (σημείο 5.6.).  Η κάψα, το περιεχόμενό της και το καπάκι της αφήνονται να ψυχθούν και κατόπιν ζυγίζονται με ακρίβεια 0,1 mg.  Η ζύγιση επαναλαμβάνεται μέχρι λήψεως σταθερού βάρους (M0).  6.2. Δοκίμιο Απομακρύνεται το καπάκι της πρετοιμασμένης κάψας (σημείο 6.1.). Μία ποσότητα δείγματος που περιέχει ξηρά ουσία που αντιστοιχεί σε 0,1 έως 1 g εισάγεται το ταχύτερο δυνατό στην κάψα. Η κάψα, το περιεχόμενό της και το δοκίμιο, και το καπάκι της ζυγίζονται  με ακρίβεια 0,1 mg (M2).  6.3. Αναμιγνύονται προσεκτικά η άμμος της θάλασσας και το δείγμα με τη γυάλινη ράβδο (σημείο 5.2.). Εάν δεν γίνει καλό το μίγμα, προστίθεται λίγο νερό για να διευκολυνθεί η ανάμιξη. Το μίγμα θερμαίνεται στο υδρόλουτρο (σημείο 5.8.) αναδεύοντάς το από  καιρού σε καιρό μέχρι λήψεως ενζς τελείως ομοιογενούς αμμώδους μίγματος. Εάν το μίγμα τείνει να συσσωματωθεί ή να σχηματίσει κρούστα, ανακινείται ή τεμαχίζεται συχνά για να προληφθεί κάθε συσσωμάτωση.  6.4. Φέρεται η κάψα και το καπάκι της ξεχωριστά μέσα στο πυριαντήριο κενού (σημείο 5.3.).  6.5. Κλείνεται το πυριαντήριο και μειώνεται αργά η πίεση (τουλάχιστον 2 έως 2,5 λεπτά) μέχρι 5,0 +- 0,1 kPa.  6.6. Αφήνεται ο αέρας να διεισδύσει αργά μέσα στο πυριαντήριο διαμέσου του συστήματος των στηλών και των πλυντρίδων (σημείο 5.5.) με ρυθμό μιας φυσαλλίδας περίπου το δευτερόλεπτο πράγμα που παρατηρείται μέσα στο υγρό των πλυντρίδων.  6.7. Το σύνολο ξηραίνεται μέσα στο πυριαντήριο αέρος 70 +- 1o C-p4 16 1/2 ώρες διατηρώντας ένα ρεύμα αέρα.  6.8. Στο τέλος του διαστήματος της ξηράνσεως, αφήνεται ο αέρας να εισέλθει αργά μέσα στο πυριαντήριο (2 έως 3 λεπτά) για να αποφευχθεί κάθε ανατάραξη που θα μπορούσε να επιφέρει απώλεια ενός μέρους του δείγματος που περιέχεται στην κάψα. Επανατίθεται  στην κάψα το αντίστοιχο καπάκι και η κάψα, σκεπασμένη, φέρεται μέσα στο ξηραντήρα (σημείο 5.6.) και αφήνεται να ψυχθεί σε θερμοκρασία περιβάλλοντος.  6.9. Ζυγίζεται η κάψα μαζί με το περιεχόμενό της και το καπάκι με προσέγγιση 0,1 mg (M1).  7. ΕΚΦΡΑΣΗ ΤΩΝ ΑΠΟΤΕΛΕΣΜΑΤΩΝ 7.1. Τύπος και τρόπος υπολογισμού Η περιεκτικότητα σε ξηρά ουσία υπολογισμένη επί τοις εκατό της μάζας του παρασκευασθέντος δείγματος, δίνεται από τον τύπο:   x 100 όπου:  M0 = μάζα της κάψας μαζί με το καπάκι της μετά από ξήρανση- M1 = μάζα της κάψας μαζί με το καπάκι της και το δοκίμιο μετά από ξήρανση- M2 = μάζα της κάψας μαζί με το καπάκι της και το δοκίμιο, πριν την ξήρανση.  Σαν αποτέλεσμα λαμβάνεται ο μέσος όρος των αποτελεσμάτων δύο προσδιορισμών, αφού διασφαλισθεί ότι η επαναληψιμότητα είναι ικανοποιητική (σημείο 7.2.).  7.2. Επαναληψιμότητα Η διαφορά μεταξύ των αποτελεσμάτων δύο προσδιορισμών, που πραγματοποιούνται ταυτόχρονα ή αμέσως μετά ο ένας από τον άλλο, στο ίδιο δείγμα από τον ίδιο αναλυτή και υπό τις ίδιες συνθήκες, δεν πρέπει να υπερβαίνει τα 0,06 g ανά 100 g δείγματος.


Avis juridique important

|

31994L0056

Οδηγία 94/56/ΕΚ του Συμβουλίου της 21ης Νοεμβρίου 1994 για την θέσπιση των βασικών αρχών που διέπουν τις έρευνες ατυχημάτων και συμβάντων πολιτικής αεροπορίας

Επίσημη Εφημερίδα αριθ. L 319 της 12/12/1994 σ. 0014 - 0019 Φινλανδική ειδική έκδοση: Κεφάλαιο 7 τόμος 5 σ. 0172  Σουηδική ειδική έκδοση: Κεφάλαιο 7 τόμος 5 σ. 0172

ΟΔΗΓΙΑ 94/56/ΕΚ ΤΟΥ ΣΥΜΒΟΥΛΙΟΥ της 21ης Νοεμβρίου 1994 για την θέσπιση των βασικών αρχών που διέπουν τις έρευνες ατυχημάτων και συμβάντων πολιτικής αεροπορίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 84 παράγραφος 2,  έχοντας υπόψη την πρόταση της Επιτροπής (1),  έχοντας υπόψη τη γνώμη της Οικονομικής και Κοινωνικής Επιτροπής (2),  Αποφασίζοντας σύμφωνα με τη διαδικασία του άρθρου 189 Γ της συνθήκης (3),  Εκτιμώντας:  ότι θα πρέπει να διατηρηθεί στην Ευρώπη υψηλό γενικό επίπεδο ασφάλειας της πολιτικής αεροπορίας και να καταβληθεί κάθε προσπάθεια προκειμένου να μειωθεί ο αριθμός των ατυχημάτων και των συμβάντων- ότι η ταχεία διεξαγωγή της τεχνικής διερεύνησης ατυχημάτων και συμβάντων πολιτικής αεροπορίας αναμένεται ότι θα βελτιώσει την ασφάλεια των πτήσεων, συμβάλλοντας στην πρόληψη αυτών των ατυχημάτων και συμβάντων- ότι πρέπει να ληφθεί υπόψη η σύμβαση διεθνούς πολιτικής αεροπορίας που υπογράφηκε στο Σικάγο, στις 7 Δεκεμβρίου 1944 και προβλέπει την εφαρμογή όλων των αναγκαίων μέτρων με σκοπό την ασφαλή εκμετάλλευση των αεροσκαφών- ότι, θα πρέπει να ληφθεί υπόψη,  ειδικότερα, το παράρτημα 13 της εν λόγω σύμβασης, το οποίο καθορίζει τα συνιστώμενα διεθνή πρότυπα και πρακτικές για τις έρευνες αεροπορικών ατυχημάτων- ότι σύμφωνα με τα διεθνή πρότυπα του παραρτήματος 13 οι έρευνες ατυχημάτων πρέπει να διενεργούνται υπό την ευθύνη του κράτους στο οποίο συμβαίνει το ατύχημα- ότι εάν σε περίπτωση σοβαρού συμβάντος, το κράτος στο οποίο έλαβε χώρα το συμβάν δεν αρχίζει έρευνα, αυτή η έρευνα πρέπει να διενεργείται από το κράτος νηολόγησης- ότι οι έρευνες σοβαρών συμβάντων θα πρέπει να διενεργούνται κατά τρόπο ανάλογο προς τις έρευνες ατυχημάτων- ότι για την έκταση των ερευνών πρέπει να λαμβάνονται υπόψη το διδάγματα που μπορεί να αποκομιστούν με σκοπό τη βελτίωση της ασφάλειας- ότι, για λόγους ασφάλειας των πτήσεων, οι έρευνες πρέπει να διενεργούνται το ταχύτερο δυνατόν- ότι οι επιφορτισμένοι με την έρευνα πρέπει να μπορούν να επιτελούν το έργο τους με την αναγκαία για το σκοπό αυτό ελευθερία δράσης- ότι τα κράτη μέλη πρέπει να μεριμνούν, με την επιφύλαξη της νομοθεσίας που ισχύει όσον αφορά τις αρμοδιότητες των αρχών των υπεύθυνων για τη δικαστική έρευνα και, κατά περίπτωση, σε στενή συνεργασία μαζί τους, να επιτρέπουν στους υπεύθυνους για την  τεχνική έρευνα να εκτελούν την αποστολή τους υπό τις καλύτερες συνθήκες- ότι οι έρευνες ατυχημάτων και συμβάντων πολιτικής αεροπορίας θα πρέπει να διενεργούνται από ανεξάρτητο οργανισμό ή οργανο, ή υπό τον έλεγχό του, προκειμένου να αποφεύγονται συγκρούσεις συμφερόντων και να αποφεύγεται ο οργανισμός ή όργανο των ερευνών να  ενέχεται κατά οποιονδήποτε τρόπο στα αίτια του γεγονότος που ερευνάται- ότι ο εν λόγω οργανισμός ή όργανο θα πρέπει να είναι κατάλληλα εξοπλισμένος για το σκοπό αυτό και ότι στα καθήκοντά του θα ήταν δυνατό να περιλαμβάνονται δραστηριότητες πρόληψης- ότι τα κράτη μέλη θα πρέπει να λαμβάνουν μέτρα προκειμένου να παρέχουν, εφόσον παρίσταται ανάγκη, αμοιβαία συνδρομή για τη διεξαγωγή των ερευνών- ότι κράτος μέλος μπορεί να μεταβιβάσει σε άλλο κράτος μέλος την αρμοδιότητα διεξαγωγής έρευνας- ότι, για την πρόληψη ατυχημάτων, είναι σημαντικό να δίνονται στη δημοσιότητα τα πορίσματα των σχετικών ερευνών το ταχύτερο δυνατόν- ότι ο ειδικός χαρακτήρας των συμβάντων πρέπει να λαμβάνεται υπόψη κατά τη διάδοση των πορισμάτων ερευνών για συμβάντα- ότι οι συστάσεις ασφάλειας οι οποίες διατυπώνονται ύστερα από έρευνα ατυχήματος ή συμβάντος πρέπει να λαμβάνονται δεόντως υπόψη από τα κράτη μέλη- ότι μοναδικός σκοπός της τεχνικής έρευνας είναι η αποκόμιση διδαγμάτων που θα μπορούσαν να συμβάλουν στην πρόληψη μελλοντικών ατυχημάτων και συμβάντων και ότι, κατά συνέπεια, η ανάλυση του γεγονότος, τα πορίσματα και οι συστάσεις ασφάλειας που  διατυπώνονται δεν αποσκοπούν στην διαπίστωση πταίσματος ή την εκτίμηση ευθυνών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Στόχος Η παρούσα οδηγία αποβλέπει στη βελτίωση της αεροπορικής ασφάλειας με τη διευκόλυνση της ταχείας διεξαγωγής τεχνικών ερευνών αποκλειστικός στόχος των οποίων είναι η πρόληψη μελλοντικών ατυχημάτων ή συμβάντων.   Άρθρο 2  Πεδίο εφαρμογής 1.  Η παρούσα οδηγία αφορά τις έρευνες ατυχημάτων και συμβάντων της πολιτικής αεροπορίας που σημειώνονται στο εδαφος της Κοινότητας, λαμβανομένων υπόψη των διεθνών υποχρεώσεων των κρατών μελών.  2.  Η παρούσα οδηγία εφαρμόζεται και εκτός του εδάφους της Κοινότητας:  i) για τις έρευνες ατυχημάτων στα οποία ενέχεται αεροσκάφος νηολογημένο σε κράτος μέλος, σε περίπτωση που οι έρευνες δεν διενεργούνται από άλλο κράτος,  ii) για τις έρευνες σοβαρών συμβάντων στα οποία ενέχεται αεροσκάφος νηολογημένο σε κράτος μέλος ή το οποίο εκμεταλλεύεται επιχείρηση εγκατεστημένη σε κράτος μέλος, σε περίπτωση που οι εν λόγω έρευνες δεν διενεργούνται από άλλο κράτος.   Άρθρο 3  Ορισμοί Για τους σκοπούς της παρούσας οδηγίας νοούνται ως:  α) ατύχημα: γεγονός συνδεόμενο με τη χρησιμοποίηση αεροσκάφους, το οποίο συντελείται μεταξύ της στιγμής επιβίβασης στο αεροσκάφος προσώπου που προτίθεται να πραγματοποιήσει πτήση και της στιγμής κατά την οποία όλα τα πρόσωπα που έχουν επιβιβαστεί μ'  αυτή την πρόθεση έχουν αποβιβαστεί, εφόσον:  1) επέλθει θάνατος ή σοβαρός τραυματισμός ενός προσώπου λόγω:  - του γεγονότος ότι αυτό βρισκόταν στο αεροσκάφος, ή - άμεσης επαφής του με οποιοδήποτε μέρος του αεροσκάφους, περιλαμβανομένων μερών που τυχόν αποσπάστηκαν από το αεροσκάφος, ή - άμεσης έκθεσής του στα αέρια των στροβιλοκινητήρων,  εκτός, αν πρόκειται για κακώσεις οφειλόμενες σε φυσικά αίτια, για αυτοτραυματισμούς ή τραυματισμούς από άλλα πρόσωπα ή σε περίπτωση που ο τραυματισμός συμβαίνει σε λαθρεπιβάτες που κρύβονται εκτός των ζωνών στις οποίες έχουν κανονικά πρόσβαση οι  επιβάτες και το πλήρωμα, ή 2) το αεροσκάφος υποστεί βλάβη ή θραύση στα δομικά του μέρη:  - η οποία αλλοιώνει τα χαρακτηριστικά που αφορούν τη δομική αντοχή του, τις επιδόσεις του ή τα πτητικά του χαρακτηριστικά και - για την οποία κανονικά απαιτείται σημαντική επισκευή ή αντικατάσταση του συστατικού μέρους που έχει υποστεί βλάβη,  εκτός αν πρόκειται για ζημία ή βλάβη σε κινητήρα, εφόσον η ζημία περιορίζεται στον κινητήρα, το περιβλημά του ή τα εξαρτήματά του, ή για ζημίες περιοριζόμενες στους έλικες, τα ακροπτερύγια, τις κεραίες, τα ελαστικά, το σύστημα τροχοπέδησης, τα  αεροδυναμικά περιβλήματα ή σε μικρές οδοντώσεις ή διατρήσεις στο περίβλημα του αεροσκάφους, ή 3) το αεροσκάφος απολεσθεί ή δεν υπάρχει καμία δυνατότητα προσπέλασης προς αυτό- β) σοβαρός τραυματισμός: κάθε σωματική βλάβη την οποία υφίσταται πρόσωπο σε περίπτωση ατυχήματος εφόσον:  1) απαιτηθεί η νοσηλεία του επί διάστημα μεγαλύτερο των 48 ωρών και η εισαγωγή πραγματοποιηθεί εντός διαστήματος επτά ημερών από την ημερομηνία κατά την οποία επήλθε η σωματική βλάβη, ή 2) προκληθεί κάταγμα οποιουδήποτε οστού (εκτός από απλά κατάγματα δακτύλων του χεριού, δακτύλων του ποδιού ή της μύτης), ή 3) προκληθούν λύσεις της συνέχειας ιστών με αποτέλεσμα σοβαρή αιμορραγία ή βλάβη νεύρων, μυών ή τενόντων, ή 4) προκληθεί βλάβη σε οποιοδήποτε εσωτερικό όργανο, ή 5) προκληθούν εγκαύματα δεύτερου ή τρίτου βαθμού ή οποιαδήποτε άλλα εγκαύματα σε ποσοστό μεγαλύτερο του 5 % της επιφάνειας του σώματος, ή 6) οφείλεται στην εξακριβωμένη έκθεση σε μολυσματικές ουσίες ή σε επιβλαβείς ακτινοβολίες- γ) θανάσιμος τραυματισμός: τραυματισμός σε κάποιο ατύχημα, λόγω του οποίου επέρχεται ο θάνατος του παθόντος εντός τριάντα ημερών από την ημερομηνία του ατυχήματος- δ) αίτια: οι ενέργειες, παραλήψεις, γεγονότα, ή συνθήκες, ή συνδυασμός των ανωτέρω στοιχείων που προκαλούν το ατύχημα ή το συμβάν- ε) έρευνα: δραστηριότητες που αναπτύσσονται με σκοπό την πρόληψη των ατυχημάτων και συμβάντων οι οποίες περιλαμβάνουν τη συλλογή και την ανάλυση πληροφοριών, την έκθεση των πορισμάτων, τον προσδιορισμό των αιτίων και, ανάλογα με την περίπτωση, τη  διατύπωση συστάσεων ασφάλειας- στ) επιφορτισμένος με την έρευνα: πρόσωπο στο οποίο έχει ανατεθεί, με βάση τα προσόντα του, η ευθύνη για την οργάνωση, τη διεξαγωγή και τον έλεγχο έρευνας- ζ) συσκευή καταγραφής στοιχείων πτήσης: οποιουδήποτε τύπου καταγραφικό σύστημα τοποθετημένο σε αεροσκάφος για να διευκολύνει την έρευνα για τα ατυχήματα και τα συμβάντα- η) επιχείρηση: κάθε φυσικό ή νομικό πρόσωπο που επιδιώκει ή δεν επιδιώκει κερδοσκοπικό σκοπό, ή κάθε επίσημος φορέας με ή χωρίς ίδια νομική προσωπικότητα- θ) φορέας εκμετάλλευσης: πρόσωπο, οργανισμός, ή επιχείρηση που επιδίδεται ή προτίθεται να επιδοθεί σε εκμετάλλευση ενός ή περισσοτέρων αεροσκαφών- ι) συμβάν: γεγονός που δεν είναι ατύχημα αλλά συνδέεται με τη χρησιμοποίηση αεροσκαφούς και θέτει σε κίνδυνο ή θα μπορούσε να θέσει σε κίνδυνο την ασφάλεια της εκμετάλλευσής του- κ) σοβαρό συμβάν: συμβάν συντελούμενο υπό συνθήκες από τις οποίες διαφαίνεται ότι παρολίγο να συνέβαινε ατύχημα. (Το παράρτημα περιλαμβάνει κατάλογο με παραδείγματα σοβαρών συμβάντων)- λ) συστάσεις ασφαλείας: κάθε πρόταση του οργανισμού ερευνών των ατυχημάτων του κράτους ο οποίος διεξήγαγε την τεχνική έρευνα, με βάση τις πληροφορίες οι οποίες προκύπτουν κατά την έρευνα αυτή, με σκοπό την πρόληψη των ατυχημάτων και συμβάντων.   Άρθρο 4  Υποχρέωση διεξαγωγής έρευνας 1.  Για κάθε ατύχημα ή σοβαρόν συμβάν διενεργείται έρευνα.  Ωστόσο τα κράτη μέλη μπορούν να λαμβάνουν μέτρα που να επιτρέπουν τη διεξαγωγή έρευνας για συμβάντα τα οποία δεν αφορά το πρώτο εδάφιο, στην περίπτωση που ο οργανισμός των ερευνών αναμένει να αποκομίσει διδάγματα σε θέματα αεροπορικής ασφάλειας.  2.  Η έκταση των ερευνών και η ακολουθητέα διαδικασία για την διεξαγωγή αυτών των ερευνών καθορίζονται από τον οργανισμό ερευνών λαμβανομένων υπόψη των αρχών και του στόχου της παρούσας οδηγίας και ανάλογα με τα διδάγματα που θεωρεί ότι θα αποκομίσει  από το ατύχημα ή το σοβαρό συμβάν όσον αφορά τη βελτίωση της ασφάλειας.  3.  Οι έρευνες που αναφέρονται στην παράγραφο 1 δεν αποσκοπούν επ' ουδενί στη διαπίστωση υπαιτιότητος ή ευθυνών.   Άρθρο 5  Καθεστώς έρευνας 1.  Κάθε κράτος μέλος καθορίζει, στο πλαίσιο του αντίστοιχου εθνικού νομικού του συστήματος, το νομικό καθεστώς που θα διέπει την έρευνα το οποίο θα επιτρέπει στους επιφορτισμένους με την έρευνα να φέρουν εις πέρας την αποστολή τους κατά τον  αποτελεσματικότερο τρόπο και εντός του συντομότερου δυνατού χρονικού διαστήματος.  2.  Σύμφωνα με την ισχύουσα στα κράτη μέλη νομοθεσία και, ενδεχομένως, σε συνεργασία με τις αρχές τις υπεύθυνες για τη δικαστική έρευνα, οι επιφορτισμένοι με την έρευνα επιτρέπεται ιδίως:  α) να έχουν απρόσκοπτη πρόσβαση στον τόπο του ατυχήματος ή του συμβάντος καθώς και στο αεροσκάφος, το περιεχόμενό του ή τα συντρίμματά του- β) να πραγματοποιούν άμεση καταγραφή των τεκμηρίων και υπό έλεγχο λήψη θραυσμάτων ή συστατικών μερών και με σκοπό την εξέταση ή την ανάλυση- γ) να έχουν άμεση πρόσβαση στο περιεχόμενο των συσκευών καταγραφής στοιχείων πτήσης ή άλλων καταγραφικών συστημάτων, καθώς και να εκμεταλλεύονται τα στοιχεία αυτά- δ) να έχουν πρόσβαση στα αποτελέσματα εξέτασης των θυμάτων ή λήψης δειγμάτων από το σώμα τους- ε) να έχουν άμεση πρόσβαση στα αποτελέσματα εξέτασης ή δειγματοληπτικής έρευνας των προσώπων που ενέχονται στην εκμετάλλευση του αεροσκάφους- στ) να διενεργούν την εξέταση μαρτύρων- ζ) να έχουν ελεύθερη πρόσβαση σε κάθε σχετική πληροφορία που διαθέτει ο κύριος, ο φορέας εκμετάλλευσης ή ο κατασκευαστής του αεροσκάφους και οι αρχές οι αρμόδιες για την πολιτική αεροπορία ή οι αερολιμενικές αρχές.   Άρθρο 6  Οργανισμός ή όργανο έρευνας 1.  Κάθε κράτος μέλος φροντίζει ώστε οι τεχνικές έρευνες να διεξάγονται από διαρκές οργανισμό ή διαρκή όργανο πολιτικής αεροπορίας ή υπό τον έλεγχο αυτού του οργανισμού ή οργάνου. Ο εν λόγω οργανισμός ή όργανο είναι λειτουργικά ανεξάρτητος, ιδίως από  τις εθνικές αεροπορικές αρχές τις υπεύθυνες για την πλοϊμότητα, την πιστοποίηση, τη διεξαγωγή πτήσεων, τη συντήρηση, τη χορήγηση αδειών, τον έλεγχο εναέριας κυκλοφορίας ή την εκμετάλλευση αερολιμένων και γενικά από κάθε τρίτο του οποίου τα συμφέροντα θα  μπορούσαν να έλθουν σε σύγκρουση με την αποστολή που ανατέθηκε στον εν λόγω οργανισμό ή όργανο.  2.  Με την επιφύλαξη της παραγράφου 1, οι δραστηριότητες που ανατίθενται στον οργανισμό έρευνας είναι δυνατόν να επεκτείνονται στη συλλογή και την ανάλυση στοιχείων σχετικών με την αεροπορική ασφάλεια, ιδίως για προληπτικούς σκοπούς, εφόσον οι εν λόγω  δραστηριότητες δεν επηρεάζουν την ανεξαρτησία του και δεν συνεπάγονται οποιεσδήποτε ευθύνες ρυθμιστικού, κανονιστικού ή διοικητικού χαρακτήρα.  3.  Ο οργανισμός ή όργανο που αναφέρεται στην παράγραφο 1 διαθέτει τα απαιτούμενα μέσα για την εκτέλεση του έργου του έχοντας πλήρη ανεξαρτησία έναντι των αρχών που αναφέρονται στην παράγραφο 1 και πρέπει να έχει στη διάθεσή του επαρκείς πόρους για το  σκοπό αυτό. Το επιφορτισμένο με τις έρευνες προσωπικό του διέπεται από καθεστώς που του παρέχει τα αναγκαία εχέγγυα ανεξαρτησίας. Περιλαμβάνει τουλάχιστον ένα πρόσωπο ικανό να ασκεί τα καθήκοντα προσώπου επιφορτισμένου με την έρευνα σε περίπτωση  ατυχήματος ή σοβαρού συμβάντος που αφορά αεροσκάφος.  4.  Ο οργανισμός ή το όργανο που διεξάγει την έρευνα έχει τη δυνατότητα, εφόσον απαιτείται, να ζητήσει τη συνδρομή οργανισμών ή οργάνων άλλων κρατών μελών προκειμένου να θέσουν στη διάθεσή του:  α) τις εγκαταστάσεις, εξοπλισμό και συσκευές για να του είναι δυνατή:  - η διεξαγωγή πραγματογνωμοσύνης στα συντρίμματα και τον εξοπλισμό του αεροσκάφους και σε άλλα αντικείμενα που παρουσιάζουν ενδιαφέρον για την έρευνα,  - η αξιοποίηση των ενδείξεων των συσκευών καταγραφής στοιχείων πτήσης,  - η αποθήκευση στη μνήμη ηλεκτρονικού συστήματος και η αξιοποίηση των δεδομένων των σχετικών με τα αεροπορικά ατυχήματα- β) ειδικευμένους σε τέτοιου είδους έρευνες εμπειρογνώμονες για να τους αναθέσει συγκεκριμένες εργασίες, αλλά μόνον αν πρόκειται για έρευνα που διενεργείται κατόπιν σοβαρού ατυχήματος.  Αυτή η συνδρομή θα πρέπει, κατά το δυνατόν, να παρέχεται δωρεάν.  5.  Κράτος μέλος μπορεί να μεταβιβάζει σε άλλο κράτος μέλος την αρμοδιότητα για την πραγματοποίηση έρευνας ατυχήματος ή συμβάντος.   Άρθρο 7  Έκθεση ατυχήματος 1.  Για κάθε έρευνα ατυχήματος πρέπει να συντάσσεται σχετική έκθεση της οποίας η μορφή να ανταποκρίνεται στον τύπο και τη σοβαρότητα του ατυχήματος. Στην έκθεση υπενθυμίζεται ο αποκλειστικός στόχος της έρευνας ο οποίος αναφέρεται στο άρθρο 1 και  περιέχονται, ενδεχομένως, συστάσεις ασφαλείας.  2.  Ο οργανισμός ή το όργανο έρευνας δίνει στη δημοσιότητα την τελική έκθεση ατυχήματος το ταχύτερο δυνατόν, και ει δυνατόν εντός διαστήματος δώδεκα μηνών μετά την ημερομηνία κατά την οποία συνέβη το ατύχημα.   Άρθρο 8  Έκθεση συμβάντος 1.  Για κάθε έρευνα σχετικά με συμβάν συντάσσεται έκθεση της οποίας η μορφή ανταποκρίνεται στον τύπο και τη σοβαρότητα του συμβάντος. Η έκθεση περιλαμβάνει, ενδεχομένως, σχετικές συστάσεις ασφαλείας. Διαφυλάσσεται, κατά το δυνατόν, η ανωνυμία των  ενεχομένων στο συμβάν προσώπων.  2.  Η έκθεση συμβάντος διανέμεται στα μέρη εκείνα που είναι δυνατόν να επωφεληθούν από τα πορίσματά της όσον αφορά την ασφάλεια.   Άρθρο 9  Συστάσεις ασφαλείας Οι εκθέσεις και οι συστάσεις ασφαλείας που αναφέρονται στα άρθρα 7 και 8 ανακοινώνονται στις ενδιαφερόμενες επιχειρήσεις ή εθνικές υπηρεσίες πολιτικής αεροπορίας. Αντίγραφα διαβιβάζονται στην Επιτροπή.  Τα κράτη μέλη λαμβάνουν τα αναγκαία μέτρα προκειμένου να εξασφαλίζουν ότι λαμβάνονται δεόντως υπόψη και τίθενται σε εφαρμογή, ανάλογα με την περίπτωση, οι συστάσεις για θέματα ασφαλείας που διατυπώνονται από τους οργανισμούς ή τα όργανα ερευνών, με την  επιφύλαξη της κοινοτικής νομοθεσίας.   Άρθρο 10  Οι συστάσεις ασφαλείας δεν συνιστούν επ' ουδενί τεκμήριο υπαιτιότητας ή ευθύνης σε περίπτωση ατυχήματος ή συμβάντος.   Άρθρο 11  Η οδηγία 80/1266/ΕΟΚ του Συμβουλίου της 16ης Δεκεμβρίου 1980 περί της μελλοντικής συνεργασίας και της αμοιβαίας συνδρομής των κρατών μελών στις έρευνες για τα αεροπορικά ατυχήματα (4) καταργείται.   Άρθρο 12  1.  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 21 Νοεμβρίου 1996. Ενημερώνουν αμέσως την Επιτροπή σχετικά.  2.  Οι διατάξεις αυτές όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.   Άρθρο 13  Η παρούσα οδηγία απευθύνεται στα κράτη μέλη.  Βρυξέλλες, 21 Νοεμβρίου 1994.  Για το Συμβούλιο Ο Πρόεδρος M. WISSMANN  (1) ΕΕ αριθ. C 257 της 22. 9. 1993, σ. 8 και ΕΕ αριθ. C 109 της 19. 4. 1994, σ. 14.(2) ΕΕ αριθ. C 34 της 2. 2. 1994, σ. 18.(3) Γνώμη του Ευρωπαϊκού Κοινοβουλίου της 9ης Μαρτίου 1994 (ΕΕ αριθ. C 91 της 28. 3. 1994, σ. 123), κοινή θέση του  Συμβουλίου της 16ης Μαρτίου 1994 (ΕΕ αριθ. C 172 της 24. 6. 1994, σ. 46) και απόφαση του Ευρωπαϊκού Κοινοβουλίου της 26ης Οκτωβρίου 1994 (ΕΕ αριθ. C 323 της 21. 11. 1994).(4) ΕΕ αριθ. L 375 της 31. 12. 1980, σ. 32.    ΠΑΡΑΡΤΗΜΑ   ΚΑΤΑΛΟΓΟΣ ΠΑΡΑΔΕΙΓΜΑΤΩΝ ΣΟΒΑΡΩΝ ΣΥΜΒΑΝΤΩΝ  Τα συμβάντα που απαριθμούνται κατωτέρω αποτελούν τυπικά παραδείγματα σοβαρών συμβάντων. Ο κατάλογος δεν είναι εξαντλητικός αλλά μόνο ενδεικτικός και δίνεται για να συσχετιστεί με τον ορισμό της έννοιας "σοβαρό  συμβάν".  - Παρολίγο σύγκρουση κατά την οποία απαιτήθηκε ελιγμός αποφυγής για να αποφευχθεί σύγκρουσή ή επικίνδυνη κατάσταση.  - Πρόσκρουση έδαφος χωρίς απώλεια του ελέγχου (CFIT), η οποία μόλις αποσωβήθηκε.  - Διακοπή απογείωσης λόγω κλειστού ή κατειλημμένου διαδρόμου ή απογείωση από κλειστό ή κατειλημμένο διάδρομο με οριακή απόσταση από εμπόδια.  - Προσγείωση ή απόπειρα προσγείωσης σε κλειστό ή κατειλημμένο διάδρομο.  - Σημαντική απόκλιση από τις προβλεπόμενες επιδόσεις κατά την απογείωση ή το αρχικό στάδιο ανόδου.  - Κάθε περίπτωση πυρκαγιάς ή εμφάνισης καπνών στο χώρο επιβατών, στα διαμερίσματα φορτίου ή πυρκαγιάς κινητήρα, ακόμη και αν η πυρκαγία κατασβέστηκε με πυροσβεστικό υλικό.  - Κάθε γεγονός για το οποίο απαιτήθηκε η χρησιμοποίηση εφεδρικού οξυγόνου από το πλήρωμα διακυβέρνησης.  - Αστοχία δομικού μέρους του αεροσκάφους ή απόσπαση μερών του κινητήρα, χωρίς όμως η περίπτωση να κατατάσσεται στα ατυχήματα.  - Πολλαπλές βλάβες ενός ή περισσοτέρων συστημάτων του αεροσκάφους με σοβαρές επιπτώσεις στο χειρισμό του.  - Κάθε περίπτωση αδυναμίας μέλους του πληρώματος διακυβέρνησης να ασκήσει τα καθήκοντα κατά την πτήση.  - Οποιαδήποτε κατάσταση σχετική με το καύσιμο ή οποία θα απαιτούσε ο χειριστής να δηλώσει ότι ανέκυψε κατάσταση ανάγκης.  - Συμβάντα κατά την απογείωση και την προσγείωση, συμβάντα όπως η προσγείωση πριν από την αρχή του διαδρόμου, υπέρβαση του τέρματος του διαδρόμου ή πλευρική εκτροπή.  - Βλάβες συστημάτων, μετεωρολογικά φαινόμενα, πτήση εκτός των εγκεκριμένων περιθωρίων πτήσης ή άλλα περιστατικά που θα μπορούσαν να καταστήσουν δύσκολη τη διακυβέρνηση του αεροσκάφους.  - Βλάβη περισσότερων του ενός συστημάτων σε πολλαπλό σύστημα που είναι υποχρεωτικό για την καθοδήγηση των πτήσεων και την αεροναυτιλία.